title: Uunisepät

text: Kaakeliuunissa käytettävä puuenergia on uusiutuvaa ja puhdasta energiaa. Kun kuivaa puuta poltetaan oikein ja oikeanmallisessa tulipesässä, siten että kaikki palokaasut palavat, ei päästöjä juurikaan ole. Tällöin poltosta vapautuu hiilidioksidia saman verran kuin vapautuisi puun maatuessa metsässä. Hiilidioksidi palautuu luontoon uuden kasvun rakennusaineeksi.


title: Marielundin rautatieasema

text: Marielundin rautatieasema voi tarkoittaa seuraavia rautatieliikennepaikkoja:


title: Rent seeking

text: Rent-seeking, toisinaan myös "välistäveto" tai "kuppaaminen", on taloustieteen termi, joka tarkoittaa ylijäämän tavoittelua, tulon hankkimista arvoa tuottamatta ja kokonaistaloutta vahingoittaen. Ilmiön kuvaili 1967 yhdysvaltalainen taloustieteilijä Gordon Tullock. Itse termin "rent-seeking" on keksinyt yhdysvaltalainen taloustieteilijä Anne Krueger 1974.


title: Marielundin rautatieasema (ULJ)

text: Marielundin rautatieasema (, ) on kapearaiteisen Upsala–Lenna Jernväg -museorautatien liikennepaikka Uppsalan kunnassa, Ruotsissa. Asemalla toimii myös rautatiekahvila, ja tavaramakasiinissa on rautatiehistoriallinen näyttely.


title: Marielundin rautatieasema (ULJ)

text: Liikennepaikka avattiin liikenteelle vuonna 1876 seisakkeena ja kuormauspaikkana, mutta muutettiin myöhemmin asemaksi. Asemamiehen tehtäviä hoiti Marielundiin sijoitettu ratavahti. Vuonna 1918 asemarakennus ja laiturialueet varustettiin sähkövalaistuksella. Makasiinirakennus valmistui vuonna 1949, ja samana vuonna valmistui myös pää- ja sivuraiteen välissä oleva välilaituri.


title: Marielundin rautatieasema (ULJ)

text: Liikennepaikka varustettiin sähköisillä turvalaitteilla ja tulosuunnan opastimilla vuonna 1953. Sähkötoiminen esiopastin Lännan tulosuunnalta oli otettu käyttöön jo 1943.


title: Marielundin rautatieasema (ULJ)

text: Rataa hallinnoiva museorautatieyhdistys, Museiföreningen Stockholm-Roslagens Järnvägar, on rakentanut uudelleen poispuretun ratapihan junakohtauksia varten. Yhdistys on myös siirtänyt puretun makasiinirakennuksen tilalle makasiinin Österbybrukista.


title: Itumeleng Khune

text: Itumeleng Khune (s. 20. kesäkuuta 1987 Ventersdorp) on eteläafrikkalainen jalkapallomaalivahti. Hänen seuransa on Etelä-Afrikan pääsarjassa pelaava Kaizer Chiefs.


title: Itumeleng Khune

text: Khune on edustanut myös Etelä-Afrikan maajoukkuetta. Hän pelasi ensimmäisen maaottelunsa maaliskuussa 2008 Zimbabwea vastaan ja oli maansa ykkösmaalivahti 2009 Maanosaliittojen cupissa.


title: Itumeleng Khune

text: Khunea pidetään yhtenä Etelä-Afrikan lupaavimmista maalivahdeista.


title: Werner Schuster

text: Werner Schuster (s. 4. syyskuuta 1969 Hirschegg) on itävaltalainen entinen mäkihyppääjä, joka nykyisin toimii Saksan mäkimaajoukkueen päävalmentajana.


title: Werner Schuster

text: Schusterin isä Willi oli niin ikään mäkihyppääjä ja valmentaja. Omalla hyppyurallaan Schuster osallistui vuosina 1986–1995 46 maailmancupin osakilpailuun ja saavutti yhden palkintokorokesijoituksen.


title: Werner Schuster

text: Nykyisessä tehtävässään Saksan päävalmentajana Schuster on toiminut vuodesta 2008 lähtien, mitä ennen hän valmensi Sveitsin maajoukkuetta. Schuster on opiskellut Innsbruckin yliopistossa liikuntatieteitä ja psykolofiaa.


title: Faringen rautatieasema

text: Faringen rautatieasema (, ) on kapearaiteisen Upsala–Lenna Jernväg -museorautatien liikennepaikka Näsbyn kylässä Uppsalan kunnassa, Ruotsissa. Liikennepaikalla sijaitsevat mm. museorautatien veturitalli ja paja.


title: Faringen rautatieasema

text: Liikennepaikka avattiin liikenteelle vuonna 1885. Vuonna 1921 liikennepaikalla tehtiin huomattavia muutostöitä kun Faringe–Gimo-rata rakennettiin.


title: Faringen rautatieasema

text: Alkuperäinen asemarakennus tuhoutui tulipalossa 15.–16. tammikuuta välisenä yönä 1982. Vanhan asemarakennuksen kaltainen uusi asemarakennus otettiin käyttöön vuonna 2008.


title: Pesäpallon miesten Mestaruussarjan kausi 1969

text: Pesäpallon Mestaruussarjan kausi 1969 oli järjestyksessään 48. Mestaruussarjan kausi. Kouvolan Pallonlyöjät voittivat Suomen mestaruuden neljännen kerran peräkkäin. Eroa hopeajoukkueeseen kertyi kokonaista yhdeksän pistettä. Tuo hopeamitalisti oli nousijajoukkue Seinäjoen Maila-Jussit. Pronssille nousi Kankaanpään Maila ja Vimpelin Vedon 11 vuotta kestänyt mitaliputki katkesi viimeinkin joukkueen sijoittuessa neljänneksi. Sijoista 4-11 kamppailu oli äärettömän tasainen. Kerava peränpitäjänä sen sijaan ei saanut pistettäkään.


text: Ettei kenellekään jäisi jossiteltavaa kauden parhaasta joukkueesta, Kouvola voitti myös ensimmäisen kerran pelatun Pesäpallon Suomen Cupin. Loppuottelussa kukistui Jyväskylän Kiri selvästi 11-4. Kouvolan yleisökeskiarvo oli jo 3000:n luokkaa ja koko SM-sarjan n. 1700.


text: Kolme viimeistä joukkuetta putosi sarjasta. Tilalle nousivat suomensarjan lohkovoittajat Puurtilan Kisa-Pojat, Halsuan Toivo ja Puna-Mustat.


text:
Kouvolan joukkue: Pertti Salonen,
Reino Susi,
Ilkka Kauppinen,
Anssi Vesala,
Antero Vatto,
Pekka Taulasalo,
Pertti Lonka,
Matti Lautala,
Hannu Kiuru,
Markku Löfman,
Mikko Pöyhönen.
Pelinjohtajana Timo Raussi.


title: Sam Worthington

text: Sam Worthington (s. 2. elokuuta 1976) on Englannissa syntynyt australialainen näyttelijä. Hän on näytellyt muun muassa elokuvissa "Avatar", "Terminator – Pelastus", "Titaanien taistelu" ja "Hacksaw Ridge – aseeton sotilas" (2016). Worthington on myös ääninäytellyt "" -videopelissä CIA-agentti Alex Masonia.


title: Sam Worthington

text: Sam Worthington oli pääosan esittäjä elokuvassa "Avatar". Sanotaan, että hänet valittiin elokuvaan, koska siihen haluttiin vähemmän tunnettuja näyttelijöitä, ja näin roolisuoritus olisi mahdollisimman vaikuttava.


title: Lähtöjä

text: Lähtöjä () on vuonna 2008 ensi-iltansa saanut japanilainen elokuva, jonka on ohjannut Yōjirō Takita. Se kertoo työttömäksi jääneestä sellististä, joka päätyy töihin hautaustoimistoon.


title: Lähtöjä

text: Elokuvan alkuperäinen nimi "Okuribito" tarkoittaa japanin kielessä vainajien saattamista tai lähettämistä, mutta sana ei ole yleisessä käytössä arkikielessä. Vaatimattomista ennakko-odotuksista huolimatta elokuva menestyi sekä elokuvateattereissa että elokuva-alan palkintogaaloissa. Se oli tuottanut Japanissa 61 010 217 Yhdysvaltain dollaria 12. huhtikuuta 2009 mennessä.


title: Lähtöjä

text: "Lähtöjä" palkittiin vuoden 2009 Oscar-gaalassa parhaan vieraskielisen elokuvan Oscarilla, vaikka kategorian ennakkosuosikkeina oli pidetty israelilaista "Waltz with Bashiria" ja ranskalaista "Luokkaa".


title: Lähtöjä

text: Elokuva kertoo tokiolaisessa sinfoniaorkesterissa selloa soittavasta Daigo Kobayashista (Masahiro Motoki), joka orkesterin pakkolakkautuksen jälkeen päättää myydä sellonsa, josta hänellä on vielä maksamatta suuri summa. Rahatilanteen vuoksi Daigo ja hänen vaimonsa Mika Kobayashi (Ryōko Hirosue) päättävät muuttaa asumaan Daigon entiseen kotikaupunkiin Sakataan, Yamagataan. Siellä Daigo päätyy etsimään töitä huomattuaan sanomalehdessä ilmoituksen, jossa etsitään työntekijää työhön, joka koskee ”lähtöjä”.


title: Lähtöjä

text: Daigo päättä tarttua tilaisuuteen, uskoen ilmoituksen jättäneen NK Agencyn olevan matkatoimisto, ja menee työhaastatteluun. Daigo tajuaa myöhemmin joutuneensa hautaustoimistoon (NK tulee japanin kielen sanasta 納棺 "nōkan", joka tarkoittaa vainajan arkkuun laskemista), jota johtaa aluksi kovantuntuinen, mutta sarkastisen huumorintajun omaava herra Sasaki (Tsutomu Yamazaki), joka paljastuu kuitenkin mitä herkimmäksi ja taitavimmaksi ihmiseksi, mitä tulee vainajien viimeisen matkan valmisteluun. Daigo joutuukin kohtaamaan työssään paljon sekä omia että muiden ennakkoluuloja ja käsittelemään asioita, jotka saavat hänet todella miettimään, mikä elämässä on tärkeää niin hänelle, hänen vaimolleen kuin koko elämälle.


title: Lähtöjä

text: Elokuvan soundtrackin on säveltänyt Joe Hisaishi, joka tunnetaan muun muassa yhteistyöstään animaatio-ohjaaja Hayao Miyazakin kanssa. Elokuvan soundtrackin on tuottanut Universal Music ja se julkaistiin Japanissa 10. syyskuuta 2008.


title: Secret of NIMH 2: Timmy pelastaa päivän

text: Secret of NIMH 2: Timmy pelastaa päivän on MGM:n tuottama vuonna 1998 valmistunut yhdysvaltalainen animaatioelokuva, joka on jatkoa vuoden 1982 elokuvalle "NIMH – rouva Brisby ja hänen salainen maailmansa". Ainoa elokuvan ääninäyttelijä, joka oli myös ensimmäisessä elokavassa mukana oli Herra Vanhalaa ääninäytellyt Arthur Malet.


title: Secret of NIMH 2: Timmy pelastaa päivän

text: Elokuva alkaa "recapilla" ensimmäisestä elokuvasta, tosin asioita muunneltiin hieman ja nyt Kuningas Nicodemus oli ennustanut Jonathan Brisbyn pojan olevan valittu pelastamaan rotat NIMHiltä (tutkimuslaitos, jossa tehdään vaarallisia eläinkokeita). Sitten nähdään kuinka ensimmäisestä elokuvasta tuttu Rouva Brisby, lähettää poikansa Timmyn opiskelemaan rottien luo Oka-laaksoon. Timmy lähtee jättäen jälkeensä Äitinsä ja veljensä Martinin ja siskonsa.


title: Secret of NIMH 2: Timmy pelastaa päivän

text: Oka-laaksossa Timmy varttuu vanhemmaksi ja eräänä päivänä Timmy tapaa hiiritytön nimeltä Jenny, joka on karannut NIMHistä. Selviää, että myös Martin oli kaapattu NIMHiin. Timmy ja Jenny lähtevät pelastamaan loppuja hiiriä NIMHistä ja tapaavat matkalla ensimmäisestä elokuvasta tutun Jeremy-variksen ja lentävät tämän kyydissä NIMHiin, NIMHissä heidän joukkonsa liittyvät Oka-laaksosta heitä seuranneet Herra-vanhala, Rottien Johtaja Justin, ja muita rottia. Retkikunnalle selviää, että NIMHissä vallitsee kaaos, Tiedemiehet on muutettu koiriksi ja muita omituisia eläinkokeita on tapahtunut. Selviää että Timmyn veli Martin on ottanut vallan tultuaan hulluksi ja suunnittelee maailman valtaamista. Timmy ja Jenny onnistuvat voittamaan Martinin ja mattkustavat takaisin Ora-laaksoon, ja Timmyä juhlitaan sankarina ja selviää että peittoamalla Martinin, Nicodemuksen ennustus oli käynyt toteen.


title: Hannu Nieminen (kirjailija)

text: Hannu Nieminen (s. 1958 Tuusulassa) on suomalainen toimittaja ja kirjailija. Nieminen on opiskellut yleistä kirjallisuustiedettä Helsingin yliopistossa ja valmistunut filosofian maisteriksi. Hän on ollut toimittajana mm. Valituissa Paloissa ja toimitussihteerinä Matkaopas-lehdessä. Nieminen on kirjoittanut useita oppikirjoja sekä muun muassa kuunnelman "Dunk-juttu" (1991) ja näytelmän "Omistajat" (1994).


title: Burgundin herttuakunta

text: Burgundin herttuakunta oli herttuakunta, joka sijaitsi suurin piirtein nykyisen Burgundin eli Bourgognen alueella, mutta se omisti ajoittain suuria alueita myös nykyisten Belgian, Luxemburgin ja Alankomaiden alueilta. Herttuakunta oli olemassa vuosina 843–1477, jolloin sitä johtivat Burgundin herttuat. Vuonna 1477 herttuakunta jaettiin sodan jälkeen Ranskan ja Habsburgien Itävallan kesken, Ranskan saadessa Burgundin ydinalueet ja Itävallan saadessa Alankomaat.


title: Burgundin herttuakunta

text: Burgundin herttuakunta syntyi Verdunin sopimuksen myötä vuonna 843. Herttuakunnan nimi tulee aluetta aikoinaan hallinneesta burgundien germaaniheimosta. Burgundin hallitsijat olivat vähällä päästä 900-luvun lopussa koko Ranskan hallitsijoiksi ja Burgundin herttua Rudolfista tulikin Ranskan kuningas, mutta hänellä ei ollut kruununperillisiä ja valta siirtyi Hugues Mustalle. Lopulta Burgundissa nousi valtaan Hugo Capetin kaksi veljeä, ensin Otto ja sitten Henri I. Henri I:n kuoltua alkoi ensimmäinen perimmyyskriisi Robert II:n ja Otto-Williamin välillä. Näiden kahden välille syttyi vuonna 1002 sota, jonka Robert II voitti vuonna 1003.


title: Burgundin herttuakunta

text: Burgundin asema itsenäisenä alueena päättyi Kaarle Rohkean Ludvig XI:tta vastaan käymään sotaan. Kaarle Rohkea kuoli Nancyn taistelussa vuonna 1477 ja Ludvig XI saattoi liittää Burgundin alueet Ranskaan vanhan saalilaisen lain mukaan. Benelux-maiden eli silloisten Burgundin Alankomaiden alue päätyi Habsburgeille ja Franche-Comtén alue päätyi Saksalaiselle keisarikunnalle.


title: Kacem Bennaceur

text: Kacem Bennaceur (, s. 12. heinäkuuta 1977) on tunisialainen jalkapalloerotuomari, joka on toiminut kansainvälisenä erotuomarina vuodesta 2004 lähtien. Bennaceurin ensimmäiset arvokisat oli vuoden 2008 Afrikan-mestaruuskisat, jossa hän vihelsi kaksi ottelua.


title: Ali Bin Nasser

text: Ali Bin Nasser tunnetaan myös nimellä Ali Bennaceur (, s. 2. maaliskuuta 1944) on tunisialainen entinen jalkapalloerotuomari, joka toimi kansainvälisenä erotuomarina vuosina 1976-1991.


title: Ali Bin Nasser

text: Hänet muistetaan parhaiten vuoden 1986 MM-kisoista, jossa hän hyväksyi Diego Maradonan tekemän käsimaalin ottelussa Argentiina-Englanti. Samoissa kisoissa hän vihelsi yhteensä kaksi ottelua.


title: Dolinin hiihtoprikaati

text: Dolinin hiihtoprikaati oli lähinnä siperialaisista koottu puna-armeijan yhtymä talvisodassa. Sen komentajana oli eversti Vjatšeslav Dmitrievitš Dolin. Prikaati muodostettiin 3. helmikuuta 1940 Neuvostoliiton 9. armeijan kolmesta hiihtopataljoonasta ja sen tehtävänä oli edetä Kuhmon taisteluissa motitetun Neuvostoliiton 54. vuoristodivisioonan avuksi. Prikaati kärsi merkittävät tappiot ja sen tehtävä jäi käytännössä suorittamatta. Yhtymää on pidetty tietyssä mielessä eliittijoukkona, muun muassa sen hiihtotaidon ja hyvän varustelun perusteella.


title: Dolinin hiihtoprikaati

text: Eversti Dolinin komentamaan hiihtoprikaatiin kuuluivat muun muassa seuraavat yksiköt:


title: Dolinin hiihtoprikaati

text: Näiden yksiköiden lisäksi prikaatiin kuului myös kolme jalkaväkikomppaniaa, konekiväärikomppania sekä viesti- ja tiedusteluosasto.


title: Dolinin hiihtoprikaati

text: Hiihtoprikaati sai ensimmäisen taistelukosketuksen Hukkajärvellä Kuhmossa 2. helmikuuta, jolloin sen 34. hiihtopataljoona oli etenemässä kohti tavoitettaan. Seuraavan kolmen päivän aikana käydyissä taisteluissa Osasto Kekkosen onnistui työntää alueelleen edenneet neuvostojoukot takaisin valtakunnan rajan itäpuolelle.


title: Dolinin hiihtoprikaati

text: Puna-armeijan hiihtoprikaatin kärkijoukot onnistuivat 10.–11. helmikuuta karkottamaan suomalaiskomppanian Hukkajoen alueella päästen etenemään Hamaravaaraan (yli 10 kilometrin päähän valtakunnan rajasta Suomen puolelle). 12. helmikuuta hiihtoprikaati jatkoi etenemistään lounaaseen useaan osastoon jakautuneena. Sen etenemisreitillä olleet, vähäiset suomalaisjoukot joutuivat vetäytymään.


title: Dolinin hiihtoprikaati

text: 13. helmikuuta prikaatin joukot saivat Kesselissä haltuunsa Jalkaväkirykmentti 27:n huoltotien. Suomalaiset aloittivat nopeasti vastatoimet tien avaamiseksi. 14. helmikuuta sääolot olivat erittäin ankarat pakkasen laskiessa jopa 40 asteeseen, joka johti neuvostojoukkojen vahvasti rasvattujen aseiden toimintahäiriöihin ja edisti näin suomalaisten toimintaa. Suomalaiset hyökkäsivät hiihtoprikaatin kärkipataljoonaa vastaan ja sitkeän taistelun jälkeen prikaatin puolustus romahti. Vetkon alueelle jäi lähes 400 kaatunutta neuvostosotilasta ja loput joukoista alkoivat hajaantua lähialueen metsiin ilman yhtenäistä johtoa.


title: Dolinin hiihtoprikaati

text: 15. helmikuuta kaksi päivää kestäneet taistelut johtivat prikaatin merkittäviin tappioihin ja suomalaiset olivat käytännössä estäneet sen etenemisen tavoitteeseensa. Lisäksi hiihtoprikaatin joukot olivat osin hajallaan pitkin laajaa taistelualuetta ja osin saarrettuna. Hiihtoprikaatin vielä toimintakykyisinä olevat joukot olivat hiljalleen vetäytymässä kohti Kesseliä. Päivän taisteluiden aikana suomalaisten onnistui motittaa lähes kaikki hiihtoprikaatin jäljellä olleet noin 700–800 sotilasta.


title: Dolinin hiihtoprikaati

text: 16. helmikuuta suomalaiset aloittivat ratkaisevan hyökkäyksen hiihtoprikaatin joukkoja vastaan. Pimeän turvin suomalaiset soluttautuivat neuvostojoukkojen asemiin. Neljä tuntia kestäneessä taistelussa puna-armeijan joukkojen puolustus murtui lopullisesti. Pakoon yrittäneet törmäsivät suomalaisten saartorenkaaseen ja taistelun lopputuloksena koko hiihtoprikaati oli käytännössä lyöty.


title: Dolinin hiihtoprikaati

text: Neuvostoliiton 9. armeijan taistelukertomuksen mukaan Dolinin hiihtoprikaati tuhoutui saamatta kunniaa. Neuvostojoukkojen liikkumista taistelualueella oli haitannut merkittävästi heidän käytössään olleet huonot kartat, jotka johtivat toistuviin harhautumisiin. Kartat olivat sodan alussa jopa mittakaavaa 1:420000, jossa siis yksi sentti vastasi 4,2:ta kilometriä. Suomalaiset arvioivat lähes 1800-miehisen hiihtoprikaatin kärsineen noin 1700 miehen tappiot useasta eri syystä. Suomalaisjoukkojen paremman maastonkäyttötaidon ohella hiihtoprikaatin tuhoutumiseen johti mm. sen ylimmän johdon kaatuminen jo 12. helmikuuta ja joukkojen oleminen sen jälkeen ilman yhtenäistä johtoa. Suomalaiset arvioivat myös jopa 40 asteeseen laskeneen pakkasen yhdistettynä neuvostojoukkojen huonoon aseiden huoltamiseen (rasvan poistamisen laiminlyöminen) johtaneen aseiden toimimattomuuteen. Tämän lisäksi jopa neuvostojoukkojen käyttämän, kylmiin olosuhteisiin suunnitellun, asun arvioitiin johtaneen osaltaan joukkojen tuhoutumiseen (asun pään suojaksi tarkoitettu huppu esti vartiossa olevia sotilaita kuulemasta suomalaisjoukkojen lähestymistä).


title: Dolinin hiihtoprikaati

text: Dolinin hiihtoprikaati tuhoutui taisteluissa suomalaisjoukkoja vastaan.


title: Michael Jacksonin palkinnot ja saavutukset

text: Michael Jackson aloitti musiikillisen uransa jo 5-vuotiaana vuonna 1964 ja keräsi elämänsä aikana lähemmäs 400 palkintoa.


text: Jackson teki myös useita saavutuksia/ennätyksiä mm. maailman myydyin albumi ("Thriller"), maailman menestynein musiikkivideo ("Thriller"), maailman pisin musiikkivideo ("Ghosts"), maailman kallein musiikkivideo ("Scream"), maailman myydyin New jack swing albumi ("Dangerous") jne.


text: Vuonna 2006 Guinness World Records nimesi Jacksonin kaikkien aikojen menestyneimmäksi artistiksi. Jacksonin levyjä on myyty maailmanlaajuisesti yli 750 miljoonaa kappaletta, mikä tekee hänestä yhden eniten levyjä myyneistä artisteista.


text: Jackson on saanut lähemmäs 400 palkintoa, enemmän kuin yhdelläkään muulla artistilla.


title: Vainiopakko

text: Vainiopakko tarkoitti maanviljelyyn perustuvassa kyläyhteisössä käytännön yhteistyövelvollisuutta peltoviljelyssä.


title: Vainiopakko

text: Ennen isojakoa kunkin talon pelto-omistus oli jakautunut kapeisiin sarkoihin useille vainioille. Kun viereiset sarat omisti yleensä aina toinen talo, oli kunkin vainion työt tehtävä yhtä aikaa, jotta ei olisi aiheutettu haittaa viereiselle saralle esim. kulkemalla sen yli. Käytännössä kullakin vainiolla tuli olla viljelyssä sama vilja, tai se tuli pitää kokonaisuudessaan kesantona. Pellonhoitoon liittyvät työt, kuten kyntö, kylvö ja korjuu, tuli tehdä samaan aikaan.


title: Vainiopakko

text: Isojaon yhtenä tarkoituksena oli koota talon hajanaiset sarat yhteen ja vapauttaa talot yhtäaikaisesta vainiopakosta.


title: Hällnäs–Storuman-rata

text: Hällnäs–Storuman-rata on Ruotsin rataverkkoon kuuluva poikkirata, joka yhdistää Inlandsbanan-rataan kuuluvan -rataosan -rataan. Rataosa on Ruotsin valtion omistuksessa, ja sitä hallinnoi Trafikverket.


title: Hällnäs–Storuman-rata

text: Rata avattiin liikenteelle osissa. Tavaraliikenne Hällnäsin ja Åmselen välillä alkoi 1922, ja säännöllinen liikenne Hällnäsin ja Lyckselen välillä alkoi 1924. Liikenne viimeisellä, Lyckselen ja Storumanin välisellä osuudella alkoi joulukuussa 1930.


title: Hällnäs–Storuman-rata

text: Henkilöliikenne Lyckselen ja Storumanin välillä lakkautettiin vuonna 1992. Sitä seurasi henkilöliikenteen lakkauttaminen Hällnäsin ja Lyckselen välillä kolme vuotta myöhemmin. Viimeisenä toimintavuotena henkilöliikenteestä vastasi Länstrafiken i Västerbotten. Henkilöliikenne aloitettiin uudelleen elokuussa 2011. Uumajan ja Lyckselen välillä liikennöidään Y31-moottorivaunuilla ja liikenteestä vastaa Norrtåg.


Jääpallon naisten maailmanmestaruuskilpailut on naisten jääpalloilun suurin kansainvälinen maajoukkueiden kilpailu. Ensimmäiset naisten MM-kilpailut järjestettiin Suomessa, Lappeenrannassa vuonna 2004. Kilpailut järjestetään joka toinen vuosi. Naisten MM-kilpailujen menestynein maa on Ruotsi.


title: Jääpallon naisten maailmanmestaruuskilpailut

text: Osallistuneet maat ja maiden sijoitus turnauksessa.


title: Koskipuhto

text: Koskipuhto on Ylivieskan 3. kaupunginosa.


title: Koskipuhto

text: Koskipuhdossa on omakotitaloja, kerrostaloja ja rivitaloja sekä teollisuusrakennuksia ja autoliikkeitä.


title: Koskipuhto

text: Koskipuhdon Hamarilla sijaitsee Ylivieskan ainoa virallinen uimaranta, joka on kesäisin erittäin suosittu. Hamarin uimarannan välittömässä läheisyydessä sijaitsee Korpelan Sähkön vesivoimala.


title: Koskipuhto

text:
Koskipuhdossa Suvannolla sijaitsee pesäpallokenttä, joka toimii Ylivieskan Kuulan kotikenttänä.
Pesäpallokentän vanha puinen katettu katsomo paloi maan tasalle 14.4.1996.
Nykyisin pesäpallokatsomossa on teräsrakenteiset kattamattomat katsomot ja kentällä on hiekkatekonurmi.


title: Koskipuhto

text:
Koskipuhdossa on paljon myös teollisuusrakennuksia, joista mainittakoon Herrforsin voimalaitos, Ruukin tehdas ja Raisioagro (ent. Rehuraisio).
Koskipuhdon teollisuusalueelle johtaa teollisuusrata, joka on nykyisin VR:n omistuksessa.
Teollisuusradan varrella on kaksi tasoristeystä, jotka on varustettu puomeilla.


title: Baltic Pipeline System

text: Baltic Pipeline System (BPS-1 tai BTS-1; ; "Itämeren siirtoputkijärjestelmä") on Suomenlahden rannalle Koiviston (Primorsk) satamaan raakaöljyä ja muita öljynjalostustuotteita kuljettava siirtoputkijärjestelmä Venäjällä. Järjestelmä käsittää itse Koiviston öljyterminaalin, 1300 km pitkän öljyputken Jaroslavlista Koivistolle, sekä vanhemmat idästä Jaroslavliin johtavat putket, jotka tuovat öljyä Timanin-Petšoran alueelta, Länsi-Siperiasta sekä Uralin-Volgan alueelta.


title: Baltic Pipeline System

text: Jaroslavlista Moskovan koillispuolelta alkava Itämeren öljyputki kulkee Kirišin öljynjalostamoille ja jatkaa edelleen Nevajoen alitse Pietarin itäpuolelta. Karjalankannaksella öljyputki putki päätyy Viipurin eteläpuolella Koiviston satamaan (). Öljyputken pumppausasema sijaitsee ainakin:


title: Baltic Pipeline System

text: Vuonna 2007 Itämeren öljyputken ja Koiviston öljysataman kautta Venäjältä vietiin yhteensä 74 miljoonaa tonnia raakaöljyä. Venäjän suunnitelmana on ollut raakaöljyn ja muiden öljytuotteiden siirtokyvyn nostaminen tätä reittiä pitkin lähivuosina yhteensä 120 miljoonaan tonniin vuodessa. Koiviston satamasta öljyä viedään Euroopan öljynjalostamoille mm. Rotterdamiin.


title: Baltic Pipeline System

text: BPS-1 öljyputkea operoi venäläinen Transneft-yritys.


title: Hämeen elinkeino-, liikenne- ja ympäristökeskus

text: Hämeen ELY-keskus (elinkeino-, liikenne- ja ympäristökeskus) () on yksi Suomen neljästä kahden vastuualueen elinkeino-, liikenne- ja ympäristökeskuksesta. Hämeen ELY-keskuksen vastuualueita ovat elinkeinot, työvoima ja osaaminen (E-vastuualue) sekä ympäristö ja luonnonvarat (Y-vastuualue). Liikenne ja infrastruktuuri-asioista (L-vastuualue) Hämeessä vastaa Uudenmaan ELY-keskus.


text: Hämeen ELY-keskuksen toimialueeseen kuuluvat Kanta-Häme ja Päijät-Häme. Päätoimipaikkana on Lahti sekä muu toimipaikka Hämeenlinnassa. Hämeen ELY-keskus aloitti toimintansa vuoden 2010 alussa.


text: Kanta- ja Päijät-Hämeen liikenneasiat hoidetaan Uudenmaan ELY-keskuksessa.


title: Vyöviistäjä

text: Vyöviistäjä ("Pterodroma mollis") on ulappalintujen lahkoon kuuluva merilintu. Linnun suomenkielinen nimi oli ennen atlantinviistäjä.


title: Vyöviistäjä

text: Linnun pituus on 33–36 cm ja siipien kärkiväli 86–92 cm. Sukupuolet ovat samanvärisiä. Laji muistuttaa suuresti sekä madeiranviistäjää että kapverdenviistäjää, joita aikaisemmin pidettiin sen alalajeina.


title: Vyöviistäjä

text: Atlantinviistäjät pesivät eteläisen pallonpuoliskon valtamerten saarilla Tristan da Cunhalla, Goughilla, Prinssi Edwardin saarilla, Crozetsaarilla, Antipodisaarilla ja Tasmaniassa. Lisääntymisajan ulkopuolella laji kiertelee eteläisillä valtamerillä ja se on tavattu kerran Madeiralla vuonna 1986. Suurin uhka lajin olemassaololle ovat villiintyneet kissat ja isokihun saalistus. Lajista tunnetaan ninialalajin lisäksi alalaji "dubia".


title: Vyöviistäjä

text: Linnut pesivät vaikeapääsyisten saarten kukkuloilla ja rinteillä, ja muun osan vuotta laji elää avomerellä.


title: Vyöviistäjä

text: Atlantinviistäjä kaivaa pesäonkalonsa kasvillisuuden suojaan. Naaras munii yhden munan.


title: Vyöviistäjä

text: Ruokavalio koostuu pääjalkaisista, vähemmässä määrin kaloista ja äyriäisistä.


title: Rogers Centre

text: Rogers Centre on monikäyttöinen stadion Torontossa.


title: Rogers Centre

text: Stadion avattiin vuonna 1989 ja siinä oli maailman ensimmäinen sisäänvedettävä katto. Vuonna 2005 areena nimettiin nykyiselle nimelleen.


title: Ketolan seisake

text: Ketolan seisake (, , ratakm 46+939) oli seisake Rantaradalla. Se sijaitsi Siuntiossa noin neljän kilometrin päässä Siuntion rautatieasemasta.


title: Ketolan seisake

text: Seisake avattiin ensimmäisen kerran 15. lokakuuta 1938, mutta lakkautettiin jo 3. lokakuuta 1944 sen jäätyä Porkkalan vuokra-alueelle. Porkkalan palautuksen jälkeen Ketola avattiin uudelleen 15. elokuuta 1956. Seisake suljettiin virallisesti 29. syyskuuta 1985. Todellisuudessa junat kuitenkin pysähtyivät siellä 29. marraskuuta 1985 asti, jolloin Kelan ja Viiman välinen rataoikaisu otettiin käyttöön.


title: Neymar

text: Neymar da Silva Santos Júnior (s. 5. helmikuuta 1992 Mogi das Cruzes, São Paulo), joka tunnetaan paremmin nimellä Neymar tai Neymar Jr, on brasilialainen jalkapalloilija. Hän edustaa ranskalaista Paris Saint-Germainia. Hän pelaa myös Brasilian maajoukkueessa. Neymar on pelipaikaltaan hyökkääjä. Hänen siirtyessään FC Barcelonasta Paris Saint-Germainiin vuonna 2017 maksettiin jalkapallohistorian suurin siirtosumma 222 miljoonaa euroa.


title: Neymar

text: Vuonna 2015 Neymar tuli kolmanneksi "FIFA Ballon d'Or" -äänestyksessä.


title: Neymar

text: Neymar aloitti jalkapalloilun varhain, ja hänen taitonsa huomattiin pian. Vuonna 2003 Santos tarjosi Neymarille sopimusta. Neymar liittyi joukkueen junioriakatemiaan ja joukkueeseen, josta jo aiemmin maailmalle on noussut Pelén, Pepen ja Robinhon kaltaisia pelaajia. 14-vuotiaana Neymar matkusti Espanjaan Real Madridin vieraaksi keskustelemaan siirrosta seuraan. Neymar ei kuitenkaan suostunut siirtymään Madridiin vaan päätti jatkaa pelaamista kotimaassaan.


title: Neymar

text: Neymarin hyvät otteet juniorijoukkueissa nostivat hänet Santosin ykkösjoukkueeseen vuonna 2009. Neymar debytoi 7. maaliskuuta 2009 17-vuotiaana. Hänet otettiin kentälle viimeisen 30 minuutin ajaksi Santosin 2–1-voitossa Oestea vastaan. Viikkoa myöhemmin Neymar teki ensimmäisen maalinsa Mogi Mirim Esporte Clubea vastaan. Ensimmäisellä kaudellaan Neymar teki 14 maalia 48 ottelussa.


title: Neymar

text: Kaudella 2010 Neymar jatkoi maalitehtailuaan. 15. huhtikuuta 2010 Neymar iski viisi maalia Santosin voittaessa Guaranin 8-1 Brasilian cupin pudotuspelivaiheessa. Myöhemmin seuranneessa Campeonato Paulistassa Neymar teki 14 maalia 19 ottelussa ja Santos juhli Campeonato Paulistan mestaruutta. Neymar julistettiin koko turnauksen parhaaksi pelaajaksi. Neymarin otteita verrattiin muun muassa hänen maamiehiinsä Robinhoon ja jopa Pelén tasoon.


title: Neymar

text: Vuonna 2010 Santosin kerrottiin hylänneen Valioliiga-joukkue West Hamin 12 miljoonan punnan tarjouksen Neymarin siirrosta englantilaisseuraan. Myöhemmin Santos kertoi hylänneensä Chelsean tehneen 20 miljoonan punnan tarjouksen Neymarista. Kaudella 2010 Neymar teki yhteensä 42 maalia 60 ottelussa. Kauden aikana häntä kuitenkin syytettiin filmaamisesta ja häntä syytettiin usein liian helposti kaatumisesta taklaustilanteissa.


title: Neymar

text: Vuoden 2011 Copa Libertadoresissa Neymar viimeisteli kuusi maalia Santosille, mikä teki hänestä kolmanneksi parhaan maalintekijän turnauksessa. Santos voitti vuonna 2011 Copa Libertadoresin ensimmäisen kerran sitten vuoden 1963. Neymar voitti vuonna 2011 FIFA:n jakaman Puskás-palkinnon tehtyään sensaatiomaisen maalin Flamengoa vastaan Campeonato Brasileiro Série A:ssa.


title: Neymar

text: 20-vuotispäivänään 5. helmikuuta 2012 Neymar viimeisteli sadannen maalinsa ammattilaisena. 25. helmikuuta 2012 Neymar teki ja syötti kaksi maalia Santosin voittaessa 6–1 Ponte Pretan.


title: Neymar

text: Vuoden 2012 Campeonato Paulistassa Neymar teki 20 maalia, ja hänet valittiin turnauksen parhaaksi pelaajaksi ja parhaaksi hyökkääjäksi. Neymarin avulla Santos kruunattiin jälleen mestariksi.


title: Neymar

text: Neymar aloitti kauden 2013 väkevästi. Vuoden 2013 Campeonato Paulistan ensimmäisessä ottelussa 19. tammikuuta Neymar teki kaksi maalia Santosin voittaessa São Bernardon 3–1. Neljä päivää myöhemmin 23. tammikuuta 2013 Neymar teki jälleen maalin Santosin 3–0-voitossa Botafogoa vastaan. 3. helmikuuta 2013 Santos voitti Neymarin viimeistellessä yhden ja syöttämällä kaksi maalia Santosin 3–1-voitossa São Pauloa vastaan. 18. maaliskuuta 2013 Neymar kertoi, että hänellä on: "unelma pelata Euroopassa isoille seuroille kuten FC Barcelona, Real Madrid ja Chelsea FC". Mutta korjasi, että on: "turha spekuloida, koska lähden. Lähden Santosista kun haluan lähteä". Neymar pelasi viimeisen ottelun Santosille 26. toukokuuta 2013 ottelussa Flamengoa vastaan. Neymar oli selvästi liikuttunut ja hänellä oli vaikeuksia pidätellä kyyneliä Brasilian kansallislaulun aikana.


title: Neymar

text: 24. toukokuuta 2013 Santos ilmoitti saaneensa Neymarista kaksi tarjousta. Seuraavana päivänä Neymar ilmoitti solmivansa sopimuksen Barcelonan kanssa 27. toukokuuta ja siirtyvänsä katalonialaisseuraan kesän Confederation cupin jälkeen. Sopimuksen ilmoitettiin olevan viisivuotinen. Siirtosumma oli lehtitietojen mukaan 57 miljoonaa euroa, mutta tammikuussa 2014 selvisi, että Barcelona maksoi Neymarista lähes 90 miljoonaa euroa. Alkuperäisestä 57 miljoonan euron siirtosummasta ainoastaan 17 miljoonaa euroa maksettiin Neymarin entiselle seuralle Santosille. Loput 40 miljoonaa euroa siirrettiin Neymarin isän yrityksen tilille. Barcelonan silloinen puheenjohtaja Sandro Rosell erosi tehtävästään kohun takia.


title: Neymar

text: Barcelona oli kuitenkin huolissaan, että Neymar olisi liian kevyt eurooppalaiseen jalkapalloon ja sen vuoksi hän joutuikin lisäämään painoa saavuttaakseen fyysisen huippunsa. 4. elokuuta 2013 uutisoitiin, että Barcelona on huolissaan Neymarista sillä hänellä on näkyvissä anemian merkkejä. 175 cm pitkä Neymar painoi vain 65 kg, minkä vuoksi hänelle määrättiin erikoisruokavalio. 5. elokuuta 2013 Neymarin isä kertoi Neymarin kärsivän anemiasta, jonka syyksi epäiltiin nielurisojen poistoa. Isä kertoi Neymarin laihtuneen lähes seitsemän kiloa ja olleen hyvin huonovointinen ja väsynyt Barcelonan harjoituksissa.


title: Neymar

text: Virallisesti Neymar aloitti uransa Barcelonassa 29. heinäkuuta 2013 osallistuessaan ensimmäistä kertaa joukkueen harjoituksiin. Hänen ensimmäinen ottelunsa Barcelonan kokoonpanossa oli 30. heinäkuuta pelatussa ystävyysottelussa Lechia Gdanskia vastaan. Ottelu päättyi 2–2 tasapeliin. Neymar pelasi ensimmäisen kerran Lionel Messin kanssa 2. elokuuta 2013 harjoitusottelussa Neymarin ex-seura Santosia vastaan. Neymar syötti Cesc Fabregasin toisen maalin ja ottelu päättyi Barcelonan 8–0-murskavoittoon. Ensimmäisen maalinsa Barcelonassa Neymar teki ystävyysottelussa Thaimaan XI-joukkuetta vastaan 7. elokuuta 2013. Barcelona aloitti kautensa 18. elokuuta 2013 voitolla Levantesta 7–0. Neymar aloitti ottelun penkillä ja pääsi pelaamaan viimeisen puolen tunnin ajaksi. Hänen ainoaksi ottelumerkinnäkseen jäi keltainen kortti. 22. elokuuta 2013 ottelussa Atlético Madridia vastaan Neymar puski näyttävästi ensimmäisen virallisen maalinsa Barcelonan riveissä.


title: Neymar

text: 24. syyskuuta 2013 Neymar teki Barcelona-uransa ensimmäisen liigamaalin Real Sociedadia vastaan tehden 4–1-voittoon päättyneen ottelun ensimmäisen maalin ottelun viidennellä minuutilla. Samassa ottelussa hän syötti Lionel Messin tekemän 2–0-maalin ottelun kahdeksannella minuutilla. 5. lokakuuta 2013 Real Valladolidia vastaan Neymar teki toisen maalinsa tehden Barçan neljännen maalin 4–1-voitossa. 26. lokakuuta 2013 pelatussa El Clásicossa Neymar teki ottelun avausmaalin 19. minuutilla vieden Barcelonan 1–0-johtoon. Hän myös syötti Alexis Sánchezin tekemän 2–0-maalin ottelun päätyttyä lopulta Barcelonan 2–1-voittoon. 10. marraskuuta Neymar teki neljännen maalinsa Barcelonan 4–1-vierasvoitossa Real Betisistä. Keskiviikkona 11. joulukuuta hän teki ensimmäiset Mestarien liiga -maalinsa sekä samalla ensimmäisen hattutemppunsa Barcelonan voittaessa Celticin 6–1. Lauantaina 14. joulukuuta Neymar teki Barcelonan molemmat maalit 2–1-voitossa Villarrealista ja nosti viikon maalimääränsä viiteen.


title: Neymar

text: 16. tammikuuta Neymar loukkaantui Espanjan cupin ottelussa Getafea vastaan. Neymar joutui vaihtoon 22 minuutin pelin jälkeen loukattuaan nilkkansa. Hän joutui sivuun noin 3–4 viikoksi. Neymar palasi kentälle 15. helmikuuta Barcelonan 6–0-voitossa Rayo Vallecanosta tullen 61. minuutilla vaihdosta sisään. Hän teki ottelun viimeisen maalin 89. minuutilla. 26. maaliskuuta hän teki kaksi maalia Barcelonan 3–0-voitossa Celta Vigosta. Neymar teki Mestarien liiga -uransa neljännen osuman 1. huhtikuuta pelatussa puolivälierien avausosassa Atlético Madridia vastaan.


title: Neymar

text: 13. syyskuuta 2014 Neymar teki kauden 2014–2015 ensimmäiset maalinsa 79. sekä 84. minuutilla 2–0-voitossa Athletic Bilbaosta. Hän teki maalin myös seuraavan kierroksen ottelussa Levantea vastaan avaten joukkueensa maalitilin 5–0-vierasvoitossa. 27. syyskuuta Neymar teki hattutempun Barcelonan 6–0-voitossa Granadasta.


title: Neymar

text: Elokuun alussa 2017 Neymar siirtyi Ranskan Ligue 1:ssä pelaavaan Paris Saint-Germainiin viisivuotisella sopimuksella. Siirtosumma oli ennätykselliset 222 miljoonaa euroa. Elokuussa Neymarin entinen seura FC Barcelona nosti oikeusjutun häntä vastaan vaatien sopimusrikkomuksesta 8,6 miljoonan euron korvauksia.


title: Neymar

text: Neymar pelasi Brasilian joukkueessa alle 17-vuotiaiden MM-kilpailuissa vuonna 2009.


title: Neymar

text: 26. heinäkuuta 2010 hän sai ensimmäisen kutsunsa aikuisten maajoukkueeseen ystävyysotteluun Yhdysvaltoja vastaan uudelta päävalmentajalta Mano Menezesiltä. 10. elokuuta 2010 pelatussa ottelussa hän teki ensiesiintymisensä maajoukkueessa tutulla pelinumerollaan 11. Samaisessa ottelussa hän onnistui myös maalinteossa ja avasi täten maalisaldonsa heti myös maajoukkueessa.


title: Neymar

text: 27. maaliskuuta 2011 Neymar teki kaksi maalia Emirates Stadiumilla pelatussa ystävyysottelussa Skotlantia vastaan. Hänet valittiin Brasilian joukkueen kokoonpanoon vuoden 2011 Copa Américaan, jotka pelattiin Argentiinassa. Hän teki alkulohkovaiheen ottelussa Ecuadoria vastaan kaksi maalia.


title: Neymar

text: Neymar pääsi myös Brasilian niin sanottuun U-23 joukkueeseen Lontoon olympialaisiin 2012. olympiaturnauksessa Brasilia eteni finaaliin, jossa se koki kuitenkin tappion Meksikolle lukemin 2–1.


title: Neymar

text: Vuonna 2013 Neymarin edustama Brasilia voitti Maanosaliittojen cupin. Finaalissa joukkue kaatoi hallitsevan maailmanmestarin Espanjan 3–0. Neymar valittiin turnauksen parhaaksi pelaajaksi. Kultaisen pallon lisäksi hän vastaanotti myös pronssisen kengän, joka osoitti hänen olleen kilpailujen kolmanneksi paras maalintekijä. Turnauksen avausmaali Japania vastaan äänestettiin Puskás-palkintoehdokkaaksi.


title: Neymar

text: Neymar oli mukana Brasilian paidassa vuoden 2014 MM-kotikilpailuissa. Hän onnistui heti avausottelussa tekemään kaksi maalia Kroatiaa vastaan. Alkulohkon toinen ottelu päättyi maalittomaan tasapeliin Meksikoa vastaan, mutta lohkon viimeisessä ottelussa, 4–1-voitossa Kamerunista, Neymar teki jälleen kaksi maalia. Neljännesvälierässä Chileä vastaan Neymar laukoi rangaistuspotkukilpailun ratkaisevan maalin Brasilian edetessä puolivälieriin. Puolivälieräottelussa Neymarin kolmas selkänikama murtui, kun Kolumbian Juan Camilo Zúñiga hyppäsi polvi edellä kohti Neymarin selkää. Ottelusta Brasilia eteni ilman Neymaria välieriin, joissa se kärsi historiansa suurimman MM-kisatappion Saksalle maalein 1–7.


title: Neymar

text: Kaksi vuotta MM-kilpailujen jälkeen Neymar osallistui Copa Américan juhlaturnauksen sijasta kesäolympialaisiin. Seurajoukkue Barcelonan ehdotuksesta Brasilia ei enää rasittanut Neymaria Amerikan maanosan mestaruusturnauksella. Olympialaisissa Brasilia saavutti kultaa, ja Neymar laukoi ratkaisevan maalin loppuottelun rangaistuspotkukilpailussa. Aikaisemmin välierässä Hondurasia vastaan Neymar onnistui tekemään myös olympiahistorian nopeimman maalin, kun ottelu oli ehtinyt vanheta ainoastaan 15 sekuntia.


title: Neymar

text: "päivitetty: 29. syyskuuta 2014"


title: Neymar

text: "Päivitetty: 25. syyskuuta 2014"


title: Neymar

text: Santos


title: Neymar

text: Barcelona


title: Neymar

text: BrasiliaNeymar da Silva Santos Júniorin pelipaikka on hyökkääjä, mutta maajoukkueessa hän pelaa usein vasenta laitahyökkääjää. Hän on nopea ja tekninen, ja kykenee huimaaviin teknisiin suoristuksiin pelin aikana.


title: Neymar

text: Neymarin vahvuuksiksi voidaan lukea tekniikka, pallokontrolli, nopeus ja maalivainu.


title: Neymar

text: Neymar herätti jo Brasiliassa pelatessaan suurta huomiota. Pelé sanoi vuonna 2012 Neymarin olevan mielestään parempi jalkapalloilija kuin Lionel Messi.


title: Neymar

text: Neymar esiintyy vuonna 2017 julkaistussa toimintaelokuvassa '".


title: Neymar

text: Neymarista tuli 19-vuotiaana isä. Pojan nimi on David Lucca. Pojan äiti on Carolina Dantas, joka oli 17-vuotias saadessaan pojan. Neymar ei aluksi halunnut paljastaa äidin nimeä, mutta päätti lopulta kertoa sen sekaannusten takia. Vuodesta 2013 lähtien Neymar seurusteli brasilialaisen näyttelijän Bruna Marquezinenin kanssa. He erosivat vuonna 2014 tammikuussa, ja palasivat yhteen MM-kisojen aikana. He erosivat uudestaan elokuussa, eikä heitä ole sen jälkeen nähty yhdessä..


title: Neymar

text: Neymar on kristitty. Neymar on puhunut uskostaan sanoen: "Elämä on järkevää ainoastaan silloin, kun korkein ihanne on palvella Kristusta!" Neymar on lahjoittanut rahaa seurakunnalleen Brasiliassa, joskaan ei kirkon mukaan enää kymmenystä tuloistaan kuten kirkon tapana on. Hän on nimennyt jalkapallolegenda Kakan uskonnolliseksi roolimallikseen. Neymarin sponsorina toimii Nike.


title: Viiman seisake

text: Viiman seisake (, ) oli seisake Rantaradalla. Se sijaitsi Siuntiossa lähellä Sjundbyn kartanoa, noin kahden kilometrin päässä Siuntion rautatieasemasta.


title: Viiman seisake

text: Seisake avattiin ensimmäisen kerran 1. huhtikuuta 1932, mutta lakkautettiin 3. lokakuuta 1944 sen jäätyä Porkkalan vuokra-alueelle. Porkkalan palautuksen jälkeen Viima avattiin uudelleen 15. elokuuta 1956. Seisake suljettiin virallisesti 29. syyskuuta 1985. Todellisuudessa junat kuitenkin pysähtyivät siellä 29. marraskuuta 1985 asti, jolloin Kelan ja Viiman välinen rataoikaisu otettiin käyttöön.


title: Dae Jin Hwang

text: Dae Jin Hwang on Koreassa syntynyt Suomessa asuva taekwondo-suurmestari. Hän toi taekwondon Suomeen vuonna 1979. Hwang toimii nykyään Suomen Taekwondoliiton kansainvälisten suhteiden edistäjänä.


title: Nexus One

text: Nexus One on Googlen markkinoima älypuhelin, joka käyttää Android-käyttöjärjestelmää. Google, Inc. haki "Nexus One" -nimelle tavaramerkkiä 10. joulukuuta 2009. ja julkisti puhelimen 5. tammikuuta 2010. Sen valmistus päättyi jo vuoden 2010 aikana. Nexus One sai virallisen Android 2.3 (Gingerbread) -päivityksen 22.2.2011. Kyseistä versiota Androidista käytetään jo Onen seuraajassa Nexus S:ssä. Toistaiseksi tuoreimman Android Jelly Bean -päivityksen puhelin sai kesällä 2013.


title: Nexus One

text: Nexus Onessa on 1 GHz Qualcomm Snapdragon QSD8250-prosessori, 3,7 tuuman kapasitiivinen AMOLED-kosketusnäyttö, 512 megatavun RAM-muisti, 512 megatavun flash-muisti ja microSDHC-muistikorttipaikka joka tukee enintään 32 gigatavun kortteja. Laitteen akun kapasiteetti on 1400 mAh. Nexus Onessa on valmiina Googlen sovelluksia kuten haku, kartat, sähköposti, kalenteri, YouTube ja pikaviesti.


Kainuun elinkeino-, liikenne- ja ympäristökeskus () on yksi Suomen 15:stä ja samalla 4:stä kahden vastuualueen elinkeino-, liikenne- ja ympäristökeskuksesta. Sen toimialueeseen kuuluu Kainuu, jonka liikenne- ja infrastruktuuriasiat hoitaa Pohjois-Pohjanmaan elinkeino-, liikenne- ja ympäristökeskus. Päätoimipaikkana on Kajaani (ollen myös ainoa toimipaikka).


Kainuun elinkeino-, liikenne- ja ympäristökeskus aloitti toimintansa vuonna 2010.


title: Storuman (järvi)

text: Storuman on järvi Uumajanjoessa Pohjois-Ruotsissa. Sen pinta-ala on 173 km² ja se sijaitsee 352 metrin korkeudella merenpinnasta. Järven suurin mitattu syvyys on 139 metriä.


title: Storuman (järvi)

text: Järven rannalla sijaitsee Ruotsin suurin puukirkko, vuodelta 1886 peräisin oleva Stenselen kirkko.


title: Vihreä paperi

text: Vihreä paperi () tai vihreä kirja on esim. Euroopan unionin hallinnossa tai englantilaisessa valtionhallinnossa nimitys viralliselle dokumentille, joka esittelee laiksi kaavailtua asiaa.


title: Vihreä paperi

text: Vihreän paperin avulla asia tuodaan keskusteluun ja kommentointiin. Sen avulla voidaan edesauttaa tietyn näkemyksen läpimenoa päätöksenteossa s.e. aloitteentekijät tulevat vähemmän näkyviin – vihreitä papereita on käytetty runsaasti puolustusmäärärahojen kasvattamisessa. Sen avulla voidaan myös estää aloitteentekijän poliittinen tappio lainsäädännössä kokeilemalla vihreän paperin luoman keskustelun avulla asian suosiota.


title: Vihreä paperi

text: Suomen kieleen ja virkakäyttöön vihreä paperi, valkoinen paperi ja non-paper-paperi ovat tulleet EU:hun liittymisen jälkeen.


Pohjois-Karjalan elinkeino-, liikenne- ja ympäristökeskus () on yksi Suomen 15:stä ja samalla 4:stä kahden vastuualueen elinkeino-, liikenne- ja ympäristökeskuksesta. Sen toimialueeseen kuuluu Pohjois-Karjala, jonka liikenne- ja infrastruktuuriasiat hoitaa Pohjois-Savon elinkeino-, liikenne- ja ympäristökeskus. Päätoimipaikkana on Joensuu (ollen myös ainoa toimipaikka).


Pohjois-Karjalan elinkeino-, liikenne- ja ympäristökeskus aloitti toimintansa vuonna 2010. Ylijohtaja on Ari Niiranen.


Etelä-Savon elinkeino-, liikenne- ja ympäristökeskus () on yksi Suomen 15:stä ja samalla 4:stä kahden vastuualueen elinkeino-, liikenne- ja ympäristökeskuksesta. Sen toimialueeseen kuuluu Etelä-Savo, jonka liikenne- ja infrastruktuuriasiat hoitaa Pohjois-Savon elinkeino-, liikenne- ja ympäristökeskus. Päätoimipaikkana on Mikkeli (ollen myös ainoa toimipaikka).


Etelä-Savon elinkeino-, liikenne- ja ympäristökeskus aloitti toimintansa vuonna 2010.


title: Etelä-Savon elinkeino-, liikenne- ja ympäristökeskus

text: Etelä-Savon ely hoitaa myös Aluehallinnon tietohallintopalveluyksikköä (AHTI), jonka toimipisteet ovat kautta maan eri elyjen, avien, te-toimistojen ja maistraattien ym. alueellisten valtionvirastojen yhteydessä.


Satakunnan elinkeino-, liikenne- ja ympäristökeskus () on yksi Suomen 15:stä ja samalla 2:sta yhden vastuualueen elinkeino-, liikenne- ja ympäristökeskuksesta. Sen toimialueeseen kuuluu Satakunta, jonka liikenne-, infrastruktuuri-, ympäristö- ja luonnonvara-asiat hoitaa Varsinais-Suomen elinkeino-, liikenne- ja ympäristökeskus. Päätoimipaikkana on Pori (ollen myös ainoa toimipaikka). Satakunnan ELY:ä johtaa vuodesta 2011 alkaen Marja Karvonen.


Satakunnan elinkeino-, liikenne- ja ympäristökeskus aloitti toimintansa vuonna 2010.


title: Satakunnan elinkeino-, liikenne- ja ympäristökeskus

text: Satakunnan ELY-keskus vastaa valtiohallinnon toimeenpano- ja kehittämistehtävistä hoitamalla


title: TUL:n pesäpallomestaruus 1964

text: TUL:n pesäpallomestaruussarjan lopputaulukko vuonna 1964:


title: TUL:n pesäpallomestaruus 1964

text: Valpas ja Apollo putosivat.


title: Storumanin rautatieasema

text: Storumanin rautatieasema (, ) on risteysasema Storumanin kunnassa Ruotsissa. Liikennepaikalla risteävät poikkirata sekä Inlandsbanan-rataan kuuluva rataosa .


title: Storumanin rautatieasema

text: Storumanin puurakenteinen asemarakennus on rakennettu 1920-luvulla, ja se on rakennusmuistomerkki. Asemalla toimii kahvila Station Nyfiket, ja siellä on esillä pieni kokoelma moottoriajoneuvoja sekä rautatieaiheista materiaalia.


Pohjanmaan elinkeino-, liikenne- ja ympäristökeskus () on yksi Suomen 15:stä ja samalla 2:sta yhden vastuualueen elinkeino-, liikenne- ja ympäristökeskuksesta. Sen toimialueeseen kuuluu nimestään poiketen vain Keski-Pohjanmaa ja Pohjanmaa, jonka liikenne-, infrastruktuuri-, ympäristö- ja luonnonvara-asiat hoitaa Etelä-Pohjanmaan elinkeino-, liikenne- ja ympäristökeskus. Päätoimipaikkana on Vaasa sekä muu toimipaikka Kokkolassa.


Pohjanmaan elinkeino-, liikenne- ja ympäristökeskus aloitti toimintansa vuonna 2010 kaikkien muiden ely-keskusten kanssa.


title: TUL:n pesäpallomestaruus 1965

text: TUL:n pesäpallomestaruussarjan lopputaulukko vuonna 1965:


title: TUL:n pesäpallomestaruus 1965

text: Kolme viimeistä putosi sarjasta.


title: UTM-projektio

text: UTM-projektio on Gauss-Krüger-projektion kaltainen oikeakulmainen karttaprojektio. Nimitys on lyhenne sanoista "Universal Transverse Mercator".


title: UTM-projektio

text: UTM-projektio ja Gauss-Krüger-projektio ovat molemmat poikittaisia lieriöprojektioita. Projektiolieriöt ovat poikittain maapallon akselin suhteen, toisin kuin Mercatorin projektiossa, jossa lieriö on maapallon akselin suuntainen ja sivuaa päiväntasaajaa. Gauss-Krüger-projektiossa lieriö sivuaa valittua pituuspiiriä. UTM-projektiossa lieriö on samassa suunnassa kuin Gauss-Krügerissa, mutta ei sivua maan pintaa vaan leikkaa sen kahdessa kohtaa. UTM-projektiolieriön halkaisija on 0,9996 kertaa maapallon halkaisijan kokoinen, jolloin keskimeridiaanilla projektiolieriö painuu noin 2,5 kilometriä meren pinnan alapuolelle. Projektio leikkaa maan pinnan vasta noin 180 kilometrin etäisyydellä keskimeridiaanin molemmin puolin. Leikkauskohdissa projektio on tarkka, eli mittakaavavirhe on nolla. Leikkauskohtien sisäpuolella projisoidut etäisyydet ja pinta-alat ovat aavistuksen todellista pienempiä kun taas projektion reunoilla nämä ovat liian suuria. 400 kilometrin päässä keskimeridiaanilta UTM-projektion mittakaavavirhe on 1563 ppm.


title: UTM-projektio

text: Projektio on määritelty leveysasteiden 80 astetta eteläistä leveyttä ja 84 astetta pohjoista leveyttä välillä.


title: UTM-projektio

text: UTM-projektion idea on luoda Gauss-Krüger-projektion kaltainen projektio, jossa voidaan käyttää leveämpiä "projektiokaistoja" kuin Gauss-Krüger-projektiossa lisäämättä merkittävästi mittakaavavirhettä.


title: UTM-projektio

text: Kun Gauss-Krüger-projektion mittakaavavirhe keskimeridiaanilla on nolla ja kasvaa keskimeridiaanista etäännyyttäessä, UTM-projektiolla se on -400 ppm ("part per million", 1 mm/km), nolla noin 180 kilometrin etäisyydellä keskimeridiaanista ja positiivinen tätä kauempana.


title: UTM-projektio

text: Maailma on jaettu kuuden asteen levyisiin projektiokaistoihin, jotka on numeroitu 1-60. Numerointi alkaa pituusasteesta 180 ja kasvaa kohti itää. Alue, joka jää läntisten pituusasteiden 174 ja 180 väliin, on kaista 1. Suomi kuuluu suurimmalta osin kaistaan 35. Pituusasteen 24 länsipuolinen alue Suomea kuuluu kaistaan 34 ja itäisin osa pituusasteen 30 itäpuolella kaistaan 36.


title: UTM-projektio

text: Keskimeridiaani sijaitsee projektiokaistan keskellä, eli kaistan 35 keskimeridiaani on 27 astetta itäistä pituutta.


title: UTM-projektio

text: Projektiokaistojen numeroinnissa on perussääntöön nähden muutamia poikkeuksia.


title: UTM-projektio

text: Projektiokaistojen lisäksi usein käytetään leveysastevyöhykettä kuvaavaa kirjainta. Esimerkiksi 35V on kaistan 35 alue, joka sijoittuu leveysasteiden 56°N ja 64°N väliin. Merkintä ei kuitenkaan ole osa UTM-projektion vaan MGRS-ruuduston määritystä.


title: UTM-projektio

text: Projektiokaistojen sisällä on määritelty samankaltaiset suorakulmaiset koordinaatit kuin esimerkiksi Kartastokoordinaattijärjestelmässä.


title: UTM-projektio

text: Pohjoisen pallonpuoliskon leveyskoordinaatti on etäisyys päiväntasaajalta projektiotasoa pitkin. Eteläisellä pallonpuoliskolla leveyskoordinaatti on etäisyys päiväntasaajalta lisättynä "valepohjoisella" eli "pohjoissiirtymällä", jonka arvo on 10000 km.


title: UTM-projektio

text: Pituuskoordinaatti on etäisyys keskimeridiaanista kohti itää lisättynä "valeidällä" eli "itäsiirtymällä", jonka arvo on 500 km.


title: UTM-projektio

text: Esimerkiksi Hauhon kirkon kellotapulin sijainti voidaan ilmoittaa UTM-kaistan 35 pohjoiskoordinaattina 6784327 metriä ja itäkoordinaattina 368654 metriä. Koska itäkoordinaatti on pienempi kuin 500000, kohde sijaitsee kaistan keskimeridiaanista länteen.


title: Tadžikistan olympialaisissa

text: Tadžikistan osallistui olympialaisiin itsenäisenä valtiona ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Vuonna 1992 maan urheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa. Talvikisoihin maa on osallistunut yhden alppihiihtäjän joukkueella Salt Lake Citystä 2002 lähtien. Tadžikistanin ainoa olympiavoittaja on vuoden 2016 kesäolympialaisten moukarinheiton voittanut Dilshod Nazarov.


title: Ruukin koulu

text: Ruukin koulu voi tarkoittaa seuraavia oppilaitoksia:


title: TUL:n pesäpallomestaruus 1966

text: TUL ratkaisi miesten pesäpallomestaruutensa viimeisen kerran sarjamuotoisesti kesällä 1966. Mestaruuden voitti Jyväskylän Lohi.


title: Magneton

text: Magneton a. s. on tšekkiläinen ajoneuvojen sähkölaitteita valmistava yritys. Sen tuotevalikoiman perustan muodostavat vaihtovirtalaturit, käynnistysmoottorit, releet ja sulakkeet. Pääasiakaskuntaan lukeutuu henkilö-, kuorma- ja linja-autotehtaita sekä työkoneiden valmistajia; esimerkiksi VAG, AvtoVAZ, Tatra, Karosa, John Deere, Case New Holland ja Zetor. Yritys sijaitsee Määrin Kroměřížissa ja työllisti vuonna 2008 yli 800 henkilöä.


title: Magneton

text:
Yrityksen perusti Ignác Lorenc yhtiökumppaniensa kanssa vuonna 1926. Vuonna 1932 yritys alkoi valmistaa sähkölaitteita autoteollisuuden tarpeisiin. Asiakkaat olivat tšekkoslovakialaisia autotehtaita, kuten Aero, Wikov, Škoda ja Tatra. Magneton siirtyi osaksi Zbrojovka Brnota vuonna 1938. Toisen maailmansodan jälkeen yrityksestä tuli osa valtio-omisteista PAL-ryhmää ("Příslušenství Automobilů a Letadel"; Auto- ja Lentokoneteollisuuden Varusteet). Vuonna 1950 PAL, Motor-Union ja Lorenz yhdistettiin; uuden yrityksen nimeksi tuli PAL Magneton. Yritys toimi kolmella paikkakunnalla: Kroměřížissa, Valašské Kloboukyssa ja vuodesta 1958 alkaen Morkovicessa.
Vaihtovirtalaturien sarjavalmistus alkoi 1966 ja vuonna 1970 aloitettiin kärjettömien sytytysjärjestelmien valmistus Tatran edustusautoja varten; PAL Magneton oli eräs ensimmäisistä tämän alan valmistajista.


title: Magneton

text: Tšekkoslovakian hajottua vuonna 1993 yritys perusti Magneton Slovakia spol s.r.o.:n jatkamaan toimintaa Slovakiassa. PAL Magnetonista muodostettiin osakeyhtiö Magneton a. s. seuraavana vuonna. Samalla yritys aloitti uudenlaisten alennusvaihteella varustettujen käynnistysmoottorien valmistuksen.


title: Justin Long

text: Justin Jacob Long (s. 2. kesäkuuta 1978) on yhdysvaltalainen näyttelijä. Parhaiten hänet tunnetaan rooleista elokuvissa "Jeepers Creepers", "Dodgeball", "Waiting – luuserit liemessä", "Die Hard 4.0", "Jätä se!" ja "Drag Me to Hell" sekä NBC:n sarjasta "Ed".


title: Justin Long

text: Long syntyi Fairfieldissä, Connecticutissa, ja hänet kasvatettiin roomalaiskatolisessa perheessä. Hänen äitinsä on näyttelijä, joka näyttelee pääasiassa teatterissa. Hänen isänsä on filosofi ja latinan professori Fairfield Universityssä. Longilla on kaksi veljeä.


title: TUL:n pesäpallomestaruus 1968

text: Työväen Urheiluliitto ratkaisi pesäpallomestaruutensa vuonna 1968 cup-kilpailussa. Voiton vei Jyväskylän Lohi seuraavalla kokoonpanolla: Kari Martikainen, Seppo Kauppila, Seppo Kokkonen, Juhani Oikarinen, Timo Kotanen, Heikki Hämäläinen, Pekka Lehtonen, Risto Noronen, Voitto Tuunainen, Markku Märsky ja Ismo Hämäläinen.


title: TUL:n pesäpallomestaruus 1968

text: 19-vuotisten mestaruuden voitti Jokioisten Koetus ja 17-vuotisten Jyväskylän Lohi. Naisten mestaruutta ei ratkaistu.


title: Turkmenistan olympialaisissa

text: Turkmenistan osallistui itsenäisenä valtiona olympialaisiin ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Vuonna 1992 turkmenistanilaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.


title: Turkmenistan olympialaisissa

text: Turkmenistan ei ole saavuttanut toistaiseksi yhtään olympiamitalia. Pistesijalle, eli kahdeksan parhaan joukkoon, ylsi ensimmäisenä ampuja Igor Pirekejev, joka oli seitsemäs pienoiskiväärin makuuasentokilpailussa Sydneyssä 2000. Umurbek Bazarbayev on sijoittunut miesten painonnoston höyhensarjassa seitsemänneksi Ateenassa 2004 ja kuudenneksi Lontoossa 2012. Tolkunbek Hudaybergenov oli samassa painoluokassa seitsemäs Pekingissä 2008.


title: Muuttolinnut

text: Muuttolinnut voi tarkoittaa ainakin seuraavia asioita:


title: TUL:n pesäpallomestaruus 1969

text: Työväen Urheiluliitto ratkaisi pesäpallomestaruutensa vuonna 1969 cup-kilpailussa, joka pelattiin yhteydessä. Voiton vei Jyväskylän Lohi kokoonpanolla: Seppo Kauppila, Seppo Kokkonen, Erkki Miesperä, Juhani Oikarinen, Timo Kotanen, Voitto Tuunainen, Pekka Lehtonen, Jorma Hiekkanen, Timo Valtonen, Kari Mäkiaho, Ahti Sohlman ja Heikki Kaipainen.


title: TUL:n pesäpallomestaruus 1969

text: Loppuottelussa Lohi voitti Jokioisten Koetuksen juoksuin 10-7. Jokioinen voitti puolestaan 19-vuotiaiden mestaruuden voittamalla Lohen 12-0.


title: Sergei Novikov (matemaatikko)

text: Sergei Petrovitš Novikov (, s. 20. maaliskuuta 1938 Gorki, Venäjän SFNT, Neuvostoliitto) on venäläinen matemaatikko. Hän tutkii algebrallista topologiaa ja itseään vahvistavien aaltojen teoriaa. Novikov palkittiin Fieldsin mitalilla vuonna 1970.


title: Sergei Novikov (matemaatikko)

text: Novikovin isä oli Pjotr Novikov, joka antoi negatiivisen vastauksen ryhmien sanaongelmaan. Hänen äitinsä Ljudmila Keldyš ja enonsa Mstislav Keldyš olivat myös matemaatikoita.


title: Andrew Bynum

text: Andrew Lee Bynum (s. 27. lokakuuta 1987, Plainsboro, New Jersey) on yhdysvaltalainen koripalloilija, joka on vapaa pelaaja


title: Andrew Bynum

text: Bynum aloitti ammattilaisuransa Los Angeles Lakersissä, joka varasi hänet ensimmäisen kierroksen sijalla kymmenen. Samana vuonna Bynum syrjäytti Jermaine O'Nealin kaikkien aikojen nuorimpana NBA-pelaajana. Kauden 2007–2008 Bynum oli sivussa loukkaantumisen vuoksi, mutta palasi seuraavalla kaudella loukkaantuakseen jälleen. Hän kuitenkin toipui ja pelasi Lakersin miehistössä sen voittaessa mestaruuden. Hän oli voittamassa NBA:n mestaruutta myös vuonna 2010.


title: Andrew Bynum

text: Elokuussa 2012, seitsemän Los Angeles Lakersissä pelatun kauden jälkeen, Bynum siirtyi Philadelphia 76ersiin. Hän oli osa neljän joukkueen välistä kauppaa, jossa muita siirtyneitä pelaajia olivat muun muassa Lakersin hankkima Dwight Howard ja Denver Nuggetsin hankkima Andre Iguodala. Bynum ei pelannut 76ersissä yhtään ottelua, vaan oli sivussa koko kauden 2012–2013 polvivaivojen vuoksi. Heinäkuussa 2013 hän siirtyi kaksivuotisella sopimuksella Cleveland Cavaliersiin.


Yhdysvaltain edustajainhuoneen vaalit 1996 järjestettiin 5. marraskuuta 1996. Ne olivat samana päivänä kuin presidentinvaali, jossa Bill Clinton valittiin uudelleen Yhdysvaltain presidentiksi.


title: Yhdysvaltain edustajainhuoneen vaalit 1996

text: Republikaaninen puolue sai enemmistöpaikan Yhdysvaltain edustajainhuoneesta, vaikka demokraattinen puolue saikin kahdeksan lisäpaikkaa. Edustajainhuoneen 435 paikasta 228 meni republikaaneille ja 198 demokraateille. Ainoana paikan saaneena ehdokkaana kahden pääpuolueen ulkopuolelta oli Bernie Sanders, joka on poliittisesti sitoutumaton.


Yhdysvaltain edustajainhuoneen vaalit 1998 järjestettiin 3. marraskuuta. Ne olivat presidentti Bill Clintonin toisen virkakauden puolivälin vaalit. Ne olivat suuri pettymys republikaaniselle puolueelle, sillä yleensä istuvan presidentin toisen virkakauden puolivälin vaaleissa presidentin puolue menettää paikkoja. Demokraattinen puolue sai edustajainhuoneeseen kuitenkin viisi lisäpaikkaa.


title: Yhdysvaltain edustajainhuoneen vaalit 1998

text: Vaalikampanjaa väritti republikaanien hyökkäys presidentti Clinton moraalia vastaan. Vaalien alla erityissyyttäjä Kenneth Starr julkaisi edustajainhuoneen johtajien käynnistämän raportin Clintonin seksiskandaalista, ja siitä voitaisiinko Clintoa syyttää virkavirheestä. Äänestäjät kuitenkin vastustivat virkavirhesyytöksiä, ja jotkut ovat epäilleet jopa, että syytökset suosittua Clintonia vastaan kääntyivät lopulta republikaaneja vastaan.


text: Ainoan edustajainhuoneen paikan, joka ei mennyt kahdelle pääpuolueelle, sai sitoutumaton Bernie Sanders.


title: San Bernardinon piirikunta

text: San Bernardinon piirikunta on vuonna 1853 perustettu piirikunta Yhdysvaltain Kalifornian osavaltiossa. San Bernardinon asukasluku oli vuonna 2009 arvion mukaan 2 060 950, ja piirikunnan pinta-ala on 52 072 neliökilometriä, mikä tekee piirikunnasta manner-Yhdysvaltojen suurimman, jos Alaskan piirikuntia vastaavia alueita ei oteta lukuun. Pinta-alaltaan San Bernardino on jopa yhdeksää osavaltiota suurempi. San Bernardinon hallintokeskus on samanniminen San Bernardino.


title: San Bernardinon piirikunta

text: Vuoden 2000 väestönlaskennassa San Bernardinon piirikunnassa asui 1 709 434 ihmistä. Heistä 44,0 % luokiteltiin valkoihoisiksi (ei hispaanoja tai latinoja), 9,1 % mustaihoisiksi, 2,2 % alkuperäisasukastaustaisiksi ja 1,5 % filippiiniläistaustaisiksi. Muita suuria vähemmistöjä olivat kiinalaiset, vietnamilaiset ja muut aasialaiset. Populaatiosta 39,2 prosentilla oli hispaano- tai latinotausta. Muihin rotuihin ja sekoittuneisiin kuului noin neljännes piirikunnan väestöstä.


title: San Bernardinon piirikunta

text: Sukujuuriltaan San Bernardinon väestö oli 8,3-prosenttisesti saksalais-, 5,5-prosenttisesti englantilais-, ja 5,1-prosenttisesti irlantilaistaustaista. Piirikunnan väestöstä englantia puhui äidinkielenään 66,1 %, espanjaa 27,7 % ja tagalogia 1,1 % väestöstä.


title: Key escrow

text: Key escrow tai vara-avainjärjestelmä on tietoturvallisuuden hallintamenetelmä tai -malli, jossa kolmas osapuoli pystyy saamaan selville turvatallennetun salausavaimen siinä tapauksessa, että avaimen tuntevat tahot eivät tahdo tai pysty sitä kertomaan tai käyttämään. Kolmas osapuoli voi olla muun muassa poliisi, joka tuomioistuimen päätöksellä voi käyttää salausavainta ja purkaa siten esimerkiksi rikokseen liittyvät viestit. Avainta saatetaan tarvita myös esimerkiksi organisaation toiminnan jatkamiseen.


title: Key escrow

text: Kolmannen osapuolen pääsy avaimeen on oltava tarkkaan rajattu tiettyihin tilanteisiin, esimerkiksi oikeuden päätökseen. Mitään yksikäsitteistä teknistä toteutusta tai vaatimuksia avaintenhallintaan ei kuitenkaan ole olemassa.


title: Key escrow

text: Menetelmä koostuu käyttäjän osasta, talletusosasta ja palautusosasta. Käyttäjän osuudessa hoidetaan tietojen salaus ja purku normaalitapauksessa. Talletusosa hallinnoi palautusvaiheessa tarvittavia avaimia, ja palautusosa suorittaa tiedon purun turvatalletetulla avaimella.


title: Baltic Pipeline System-2

text: Baltic Pipeline System-2 eli BPS-2 (, "Itämeren toinen siirtoputkijärjestelmä") on Länsi-Venäjällä toimiva, vuosina 2009-2012 rakennettu raakaöljyn siirtoputkijärjestelmä. Putken rakennushanke hyväksyttiin vuonna 2008 ja käynnistettiin 2009. BPS-2 on toinen suuri Venäjän Suomenlahden satamiin raakaöljyä tuova siirtoputki vuonna 2001 valmistuneen BPS-1:n rinnalle. BPS-2 johtaa Suomenlahden eteläpuoliseen Ust-Lugan satamaan, kun BPS-1 vie öljyä Koiviston satamaan Suomenlahden pohjoisrannalla. Ust-Lugan sataman öljyterminaali avattiin keväällä 2012. Itämeren toinen öljyputkisto on osa Venäjän öljynsiirron pääputkistoista vastaavan Transneft-pörssiyhtiön siirtoverkkoa.


title: Baltic Pipeline System-2

text: BPS-2 haarautuu vanhasta Eurooppaan johtavasta Družba-öljyputkesta Brjanskin alueen Unetšassa ja kulkee 1 170 kilometriä likimain pohjoiseen Ust-Lugan satamaan, koko matkan Venäjän maaperällä. Valittu reitti vähentää Valko-Venäjän, Ukrainan, Baltian maiden ja Puolan merkitystä kauttakulkumaana Venäjän öljynviennissä kolmansiin maihin. Jo alkuvaiheessa BPS-2 liitetään 172 kilometrin väliputkella myös BPS-1:een Pietarin itäpuolelle, Kirišin pumppausasemalle.


title: Baltic Pipeline System-2

text: Öljyputken reitille oli suunniteltu seitsemää pumppausasemaa ja kahden aiemman aseman laajentamista. Unetšassa Brjanskin alueella laajennetaan vanhaa pumppuasemaa Družba-putken liittymäkohdassa, Smolenskin alueelle sijoittuu kolme asemaa, Andreapolissa Tverin alueella laajennetaan vanhaa pumppuasemaa ja putki liittyy Valko-Venäjän Navapolatskiin vievään öljyputkeen, Novgorodin alueelle tulee kaksi asemaa, joista toisesta yhteys BPS-1:n Kirišin jalostamoille. Leningradin alueelle tulee yksi pumppuasema ja Ust-Lugan satamaterminaali.


title: Baltic Pipeline System-2

text: BPS-2:n otettiin käyttöön maaliskuussa 2012 aikana. Ensi vaiheen tavoite noin 30 miljoonan raakaöljytonnin vuotuinen siirtokapasiteetti, toisessa vaiheessa 2013 kapasiteetti nousisi 50 miljoonaan tonniin. Suunnitelmissa oli ottaa raakaöljyä aiemmin Družbaa pitkin Ukrainan ja Valko-Venäjän läpi Puolan Gdańskiin tai Latvian Ventspilsiin menevien raaka-ainevirtojen uudelleenreitittämisellä Venäjän omaan Ust-Lugan satamaan. Tällä vältetään esimerkiksi kauttakulkumaksut kyseisille maille. Myöhemmin suunnitelmana on Ust-Lugan raakaöljyn ja muiden öljytuotteiden siirtokapasiteetin nosto 130 miljoonaan tonniin vuodessa.


title: Pesäpallon miesten Mestaruussarjan kausi 1970

text: Pesäpallon Mestaruussarjan kausi 1970 oli järjestyksessään 49. Mestaruussarjan kausi. Ulvilan Pesä-Veikot voitti ensimmäisen Suomen mestaruutensa ja varmemmaksi vakuudeksi myös Suomen Cupin lyömällä kireässä finaalissa Seinäjoen Maila-Jussit 8-7.


text: Naisten mestaruuden voitti Puna-Mustat.


text: Kolme viimeistä joukkuetta putosi sarjasta. Tilalle nousivat suomensarjan lohkovoittajat Imatran Pallo-Veikot, Ilmajoen Kisailijat ja Riihimäen Pallonlyöjät.


text:
Ulvilan joukkue: Erkki Rantamäki,
Pertti Kurppa,
Hannu Laine,
Kimmo Syrjänen,
Heikki Virtanen,
Raimo Papinaho,
Juhani Leppäniemi,
Jouko Kaijanen,
Jouni Jokela,
Erkki Leppäniemi,
Jukka Fagerross,
(Kalevi Lahti,
Heikki Virta vaihtopelaajina).
Pelinjohtaja Usko Siirtonen,


title: Sergei Novikov

text: Sergei Novikov tarkoittaa seuraavia henkilöitä:


title: Matkalla Idahoon

text: Matkalla Idahoon () on yhdysvaltalainen elokuva vuodelta 1991. Elokuvan ohjasi Gus Van Sant, ja pääosissa näyttelevät muun muassa River Phoenix ja Keanu Reeves.


title: Matkalla Idahoon

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Matkalla Idahoon

text: Portlandissa asuva katujen kasvatti Mike Waters on narkolepsiasta kärsivä homoseksuaali, joka myy itseään rahaa vastaan. Kun varakas vanhempi nainen poimii hänet mukaansa ja vie asunnolleen, Mike tapaa kaksi muuta naisen palkkaamaa prostituoitua. Toinen heistä on Scott Favor, joka rikkaasta perheestään huolimatta asuu kadulla. Vaikka hän on heteroseksuaali, hän myy itseään rahasta myös miehille. Mike kuitenkin saa narkoleptisen kohtauksen naisen asunnolla, ja myöhemmin seuraavana päivänä herää Scottin seurasta.


title: Matkalla Idahoon

text: Kohta Mike ja Scott tapaavat opastajansa Bob Pigeonin, keski-ikäisen miehen, joka toimii isähahmona katulapsille ja prostituoiduille, jotka elävät hylätyssä asuntorakennuksessa. Scott myöntää Bobille, että täytettyään 21 vuotta hän hylkää katuprostituoidun elämäntavan. Mike ikävöi äitiään, joten hän ja Scott lähtevät Idahoon tapaamaan Miken veljeä Richardia. Richard kertoo Mikelle heidän äitinsä työskentelevän eräässä hotellissa. Myöhemmin heille kuitenkin selviää, että Miken äiti on lähtenyt Italiaan.


title: Matkalla Idahoon

text: Italiassa Mike ja Scott löytävät maalaistalon, jossa Miken äiti on työskennellyt. Talolla asuva nuori nainen Carmella kertoo Miken äidin muuttaneen takaisin Yhdysvaltoihin. Carmella ja Scott rakastuvat, ja Mike joutuu palaamaan takaisin Portlandiin omillaan.


title: Matkalla Idahoon

text: Myöhemmin Portlandissa Bob ja hänen jenginsä tapaavat parannuksen tehneen Scottin hienostoravintolassa, mutta Scott torjuu heidät. Samana yönä Bob kuolee sydänkohtaukseen. Seuraavana päivänä prostituoidut järjestävät hänelle riehakkaat hautajaiset, Scottin osallistuessa juuri edesmenneen isänsä hautajaisiin samalla hautausmaalla.


title: Matkalla Idahoon

text: Lopussa Mike saa narkoleptisen kohtauksen autiolla Idahon valtatiellä. Ensimmäisen auton tullessa kohdalle hänen omaisuutensa varastetaan. Hetkeä myöhemmin paikalle ajaa toinen auto, jonka kuljettaja kiskoo tajuttoman Miken kyytiin ja ajaa sitten pois.


title: Hangaksen seisake

text: Hangaksen seisake oli Suomen rataverkon seisake rataosalla . Liikennepaikka sijaitsi ratakilometrillä 774,1 Pikkaralan kaakkoispuolella Hangaskankaalla Hangaksentien tasoristeyksessä.


title: Hangaksen seisake

text: Liikennepaikka avattiin liikenteelle joulukuussa 1931, ja se lakkautettiin 23. toukokuuta 1971. Liikennepaikalla pysähtyivät tarvittaessa vain Kontiomäen ja Oulun välillä liikennöineet paikallisjunat. Esimerkiksi 31.5.–30.9.1959 välisenä aikana liikennepaikalla pysähtyivät vain aamulla Ouluun menevä H 671 ja illalla Kontiomäelle menevä H 676.


title: Chédiak–Higashin oireyhtymä

text: Chédiak–Higashin oireyhtymä on moneen elimeen vaikuttava harvinainen perinnöllinen sairaus. Siinä on ilmeisesti kyse solujen sisäisen rakkulamuodostuksen häiriintymisestä, joka aiheuttaa useissa soluissa jättijyvästen muodostumista. Tauti johtaa yleensä kuolemaan ennen kymmenen vuoden ikää.


title: Chédiak–Higashin oireyhtymä

text: Ensi kertaa vuonna 1943 kuvattua oireistoa on kuvattu parisen sataa tapausta. Sille luonteenomaisia piirteitä ovat osittainen albinismi, toistuvat tulehdukset, verenvuototaipumusta aiheuttava verihiutaleiden heikko toimintakyky ja neurologiset löydökset, tavallisimmin perifeerinen neuropatia. Yleensä potilailla on sairaudessa pahenemisvaihe, joka aiheuttaa lymfohistiosyyttien kertymisen maksaan, pernaan, imusolmukkeisiin ja luuytimeen.


title: Chédiak–Higashin oireyhtymä

text: Oireyhtymään on liittynyt ainakin kolmekymmentä eri LYST-geenin mutaatiota. Sen periytyvyys on autosomin kautta resessiivistä. Sen hoidossa voidaan käyttää allogeenistä luuydinsiirtoa esimerkiksi HLA-yhteensopivalta sisarukselta.


title: Tuaregikapina (2007–2009)

text: Tuaregikapina alkoi Nigerissä helmikuussa 2007 ja Malissa elokuussa 2007. Kapina päättyi Malissa helmikuussa 2009 ja Nigerissä puolestaan toukokuussa 2009. Kapinaa käytiin tuaregien ja maiden hallitusten välillä.


title: Tuaregikapina (2007–2009)

text: Nigerissä tuaregit ovat jo pitkään tunteneet, että heidät on sysätty epäreilusti sekä taloudellisesti että poliittisesti syrjään. Maan pohjoisosassa sijaitsevalla Agadezin alueella on maailman suurimpiin lukeutuvat uraanivarannot, mutta siltikin alueella on pulaa ruoasta sekä suurta työttömyyttä. Nigeriläinen Mouvement des Nigériens pour la justice (MNJ) aloitti helmikuussa 2007 taistelun Nigerin hallitusta vastaan. Aluksi hyökkäykset olivat merkityksettömiä, mutta vähitellen ne muuttuivat röyhkeämmiksi. Väkivaltaisuudet olivat erilaisia vaihdellen aina Agadezin alueella sijaitseviin sotilastukikohtiin suunnatuista hyökkäyksistä sattumanvaraiseen toimintaan, kuten esimerkiksi maamiinan asettamiseen pääkaupungissa Niameyssa. Miinan räjähdyksessä sai surman yksi sivullinen. MNJ:stä irrottautuneen Front des Forces de Redressement -ryhmän (FFR) toiminta oli vieläkin äärimmäisempää. Väitteiden mukaan FFR kidnappasi vuoden 2008 lopulla YK:n erityislähettilään vain hieman Niameyn ulkopuolella. Maaliskuussa 2009 MNJ:stä irrottautui vielä kolmas ryhmä: Front Patriotique Nigérien (FPN).


title: Tuaregikapina (2007–2009)

text: MNJ:n mukaan kapinointi johtui siitä, että Nigerin hallitus ei kunnioittanut vuonna 1995 tehtyä, vuosien 1990–1995 tuaregikapinan, rauhansopimusta. Sopimuksessa maan pohjoisosille luvattiin suurempi osuus uraanituloista. MNJ:n mukaan suuri osa tuaregeista on myös esimerkiksi terveydenhuollon ja koulutuksen ulottumattomissa. Myös Agadezin alueen ja etelässä sijaitsevien, djermojen ja hausojen asuttamien alueiden välillä on suuria eroja MNJ:n mukaan. Ärsytystä on aiheuttanut myös Nigerin hallituksen harjoittama uraaninetsintäsopimusten solmiminen ulkomaisten suuryritysten, kuten esimerkiksi kiinalaisen SinoUn kanssa. Kapinalliset kidnappasivat SinoUn työntekijöitä kesällä 2007 Ingallin lähistöllä. Myöhemmin työntekijät vapautettiin.


title: Tuaregikapina (2007–2009)

text: Kapinoinnin vuoksi Nigerin pohjoisosien matkailuelinkeino kärsi, sillä useita ravintoloita ja hotelleja jouduttiin sulkemaan Agadezissa. Myös Euroopasta Agadezin lentoasemalle saapuvat tilauslennot loppuivat. Matkailijoilta suljettiin Nigerin pohjoisosat Agadezia ja Arlitia lukuun ottamatta. Myös idempänä sijaitsevaan Bilmaan matkailijat pääsivät, mutta ainoastaan N'guigmin kautta. Alkuvuodesta 2009 kaikki ajoneuvot joutuivat kulkemaan Tahouan kaupungista pohjoiseen sotilassaattueessa. Myös avustustyöntekijöiltä ja toimittajilta kiellettiin pääsy Agadezin alueelle.


title: Tuaregikapina (2007–2009)

text: Nigerissä tuaregikapina päättyi toukokuussa 2009 aselepoon.


title: Tuaregikapina (2007–2009)

text: Toukokuussa 2006 kapinallisten suorittama aseryöstö malilaisessa Kidalin kaupungissa herätti pelkoa uudesta kapinasta. Kesäkuussa Malin hallitus solmi tuaregikapinallisten kanssa rauhansopimuksen Algerian välityksellä. Tuaregit vaativat maan pohjoisosalle suurempaa itsehallintoa.


title: Tuaregikapina (2007–2009)

text: Kapinapäällikkö Ibrahim Ag Bahanga ilmoitti elokuussa 2007 muodostaneensa liiton nigeriläisten kapinallisten kanssa, mutta nigeriläinen MNJ kiisti liittoutumisen. Elokuussa malilaiset kapinalliset aloittivat hyökkäykset sotilaskohteita vastaan. Tuaregikapinalliset kidnappasivat elokuussa myös Algerian ja Nigerin rajojen tuntumassa Malin hallituksen sotilaita. Kapinalliset surmasivat toukokuussa 2008 17 sotilasta Malin koillisosassa sijaitsevaan sotilasasemaan kohdistuneessa hyökkäyksessään huhtikuussa sovitusta aselevosta huolimatta. Joulukuussa 2008 tuaregikapinalliset ottivat lukuisia panttivankeja sekä tappoivat vähintään 20 ihmistä Pohjois-Malissa sijaitsevassa sotilastukikohdassa. Malin hallitus ilmoitti helmikuussa 2009, että maan armeija oli saanut kaikki aktiivisten tuaregikapinallisryhmien tukikohdat hallintaansa, jonka seurauksena kapinajohtaja Ibrahim Ag Bahanga pakeni Malista ja 700 kapinallista laski aseensa viikko tämän jälkeen Kidalissa.


title: Tyttö ja kuolema

text: Tyttö ja kuolema on niin kuvataiteessa kuin musiikissakin käytetty aihe, jota suosittiin erityisesti renessanssin maalaustaiteessa.


title: Tyttö ja kuolema

text: Teema oli kehittynyt keskiajalla suositusta kuolemantanssiaiheesta, vaikkei se ollut tuntematon antiikinkaan aikana. Renessanssin suosima "tyttö ja kuolema" -painotus liitti teemaan uuden, eroottisen sävyn, kuten Hans Baldung Grienin maalauksissa.


title: Tyttö ja kuolema

text: "Tyttö ja kuolema" -aihe nousi uudelleen tietoisuuteen 1800-luvulla romantiikan taidesuuntauksen myötä. Tältä ajalta tunnetuin teos lienee Franz Schubertin säveltämä jousikvartetto numero 14 d-Molli D 810 ("Der Tod und das Mädchen"). Schubert on säveltänyt myös samannimisen laulun.


title: Tyttö ja kuolema

text: Roman Polanski on ohjannut Ariel Dorfmanin näytelmään "La muerte y la doncella" pohjautuvan elokuvan "Yö ei tunne armoa" (1994), jonka johtoaiheena on "tyttö ja kuolema".


title: The Ultimate Collection (The Whon albumi)

text: The Ultimate Collection on The Whon kesäkuussa 2002 julkaistu kaksi CD-levyä sisältävä kokoelma-albumi koko sen alkuperäisen olemassaolon ajalta 1964–1982. Albumin Britannian ja Yhdysvaltain painosten kansikuvat ovat erilaisia ja myös kappalelistoissa on pieniä eroja.


title: God Bless America

text: God Bless America on yhdysvaltalainen isänmaallinen laulu, jonka Irving Berlin on säveltänyt vuonna 1918 ja uudelleenjulkaissut vuonna 1938 Kate Smithin laulamana versiona.


title: God Bless America

text: ”God Bless America” on muodoltaan rukous, joka pyytää Jumalan siunausta ja rauhaa kansakunnalle. Syyskuun 11. päivän terroritekojen jälkeen kappale on ollut tapana laulaa Major League Baseball -sarjan baseball-peleissä sunnuntaisin ja pyhäpäivinä.


title: Minas Geraes

text: Minas Geraes (myös Minas Gerais) oli Brasilian laivaston Minas Geraes -luokan taistelulaiva (), joka oli nimetty Brasilian osavaltion Minas Geraisin mukaan. Sen köli laskettiin 17. huhtikuuta 1907, jolloin Brasiliasta tuli kolmas dreadnought-tyypin aluksen tilannut valtio. Alus laskettiin vesille 10. syyskuuta 1908.


title: Minas Geraes

text: Vuoden 1889 vallankumouksen jälkeen Brasilian laivaston tila kävi surkeaksi ja 1900-luvun alussa se oli kehityksellisesti jäljessä kilpakumppaneitaan Argentiinaa ja Chileä. Ainoat verrattain uudet brasilialaisalukset, joiden paino ylitti 3000 tonnia, olivat kaksi risteilijää ja kaksi Deodoro-luokan rannikkopanssarilaivaa.


title: Minas Geraes

text: Kahvin ja kumin kasvava kysyntä 1900-luvun alussa toivat Brasilialle tuloja, joista osa käytettiin laivaston uudelleenvarusteluun. Brasilian kongressi hyväksyi lokakuussa 1904 esityksen 28 uuden laivan rakentamiseksi. Näihin aluksiin lukeutui muun muassa kolme taistelulaivaa ja kolme panssaroitua risteilijää sekä niiden lisäksi torpedovenehävittäjiä ja sukellusveneitä. Taistelulaivojen suunnittelussa otettiin vaikutteita Norjan laivastonrannikkopanssarilaivasta "KNM Norgesta" ja Britannian Kuninkaallisen laivaston "HMS Triumphista". Alusten oli tarkoitus saavuttaa 35 km/h huippunopeus sekä kantaa 12 tykkiä, jotka oli kiinnitetty kuuteen eri tykkitorniin, ja niitä oli suunniteltu suojaavan kyljistä 23 senttimetrin, kannelta 3,8 sentin paksuinen panssari.


title: Minas Geraes

text: Kaikki kolme taistelulaivaa tilattiin brittiläiseltä Armstrong Whitworth -yhtiöltä, joka puolestaan käytti alihankkijana Vickersiä. Pian aloittamisensa jälkeen rakennustyöt kuitenkin keskeytettiin HMS Dreadnoughtin vesillelaskun seurauksena. Dreadnought-sotalaivatyyppi teki kaikista aikaisemmista taistelulaivoista vanhentuneita. Tämän vuoksi Brasilian tilaamat taistelulaivatkin palautettiin suunnittelupöydälle, vaikka joitakin jo valmiina olleita osia, kuten panssaria, hyödynnettiin jatkossakin kustannussyistä. Uusien suunnitelmien pohjalta luotiin toinen sopimus helmikuussa 1907. Tällä kertaa aikeena oli rakentaa dreadnought-tyypin aluksia, joissa olisi kaksitoista 304,8 mm:n tykkiä; laivat tulisivat olemaan raskaammin aseistettuja kuin yksikään toinen sillä hetkellä vesillä ollut, ja niiden huippunopeus tulisi olemaan 39km/h. Suunnitelmissa tapahtuneista muutoksista johtuen alukset tulisivat maksamaan paljon enemmän kuin aiemmin rakenteilla olleet, joten vain kahden valmistus saatettiin aloittaa välittömästi. Minas Geraeksen köli laskettiin Elswickissä, Newcastlessa 17. huhtikuuta 1907 ja toisen aluksen, São Paulon, 13 päivää myöhemmin Barrow-in-Furnessissa.


title: Minas Geraes

text:
Minas Geraeksen kölinlasku tarkoitti sitä, että Brasiliasta oli tullut kolmas valtio, jolla oli dreadnought-tyypin alus rakenteilla. Edellä olivat vain Iso-Britannia ja Yhdysvallat. Tieto kahdesta rakenteilla olevasta dreadnoughtista otettiin järkytyksellä vastaan Brasilian naapurimaissa, varsinkin Argentiinassa. Teoksen "Conway's All the World's Fighting Ships 1906–1921" mukaan ne "päihittivät laadullisesti koko Argentiinan laivaston". Brasilian dreadnoughtit aiheuttivat pienimuotoisen merivoimien kilpavarustelun Etelä-Amerikassa. Chile tilasi taistelulaivat Almirante Latorre ja Almirante Cochrane Britannialta, kun taas Argentiina tilasi taistelulaivat Rivadavia ja Moreno Yhdysvalloilta.
Brittiläisissä ja saksalaisissa alan lehdissä pohdittiin, toimiko Brasilia vain välikätenä isomman maan merivoimille ja aikoiko se luovuttaa alukset tälle niiden valmistuttua. Näitä epäilyksiä käsitteli myös The New York Times (1. elokuuta 1908):


title: Minas Geraes

text:
Minas Geraeksen kastoi brasilialaisen ministerin vaimo Regis de Oliveira 10. syyskuuta 1908, ja tämän jälkeen se laskettiin vesille. Sitten alus luovutettiin Brasilian hallitusta edustaneelle valtuuskunnalle. Britannian Kuninkaallinen laivasto testasi Minas Geraeksen aseistuksen Armstong Whitworth -yhtiön pyynnöstä ja Brasilian hallituksen suostumuksella. Osa Minas Gereaksen tykkitorneista oli sijoitettu niin, että ne olivat päällekkäin (engl. "superfire"), ja tämä herätti muutamissa maissa sen verran kiinnostusta, että ne lähettivät edustajiaan tarkkailemaan aseiden testausta. Eritoten kahteen kysymykseen kaivattiin vastausta: siihen, millainen vaikutus ylempien tykkien laukaisemisella olisi alempia tykkejä hoitavaan miehistöön, sekä siihen, haittaisiko alempien tykkien laukaisusta syntyvä savu tähtäämistä ylemmillä tykeillä. Tulituskokeet antoivat tyydyttävät vastaukset kumpaankin kysymykseen.
Tammikuussa 1910, kaksi kuukautta käyttöönottonsa jälkeen alusta esiteltiin Scientific American -lehdessä, jossa sen sanottiin olevan "viimeinen sana suurten taistelulaivojen suunnittelussa ja... toistaiseksi raskaimmin aseistettu taistelulaiva". Neitsytmatkallaan alus seilasi Britteinsaarilta Norfolkiin, Virginiaan, missä se kohtasi Yhdysvaltain laivaston panssariristeilijän "USS North Carolinan". Alus kuljetti Brasilian Washingtonin suurlähettilään Joawuim Nabucon (k. 17. tammikuuta) ruumista, ja "Minas Geraes" saattoi sen Rio de Janeiroon.


title: Minas Geraes

text:
Pian aluksen Brasiliaan saapumisen jälkeen maan vauraus alkoi ehtyä, ja kova lama koetteli taloutta. Taloudelliset vastoinkäymiset, Brasilian sotavoimissa kukoistanut rasismi ja sotalaivojen kova kuri johtivat marraskuussa Revolta da Chibatana (suom. Ruoskakapina) tunnettuun kapinaan suurimmilla aluksilla. Kapina sai alkunsa "Minas Geraekselta" ja levisi sieltä muihin aluksiin eli taistelulaiva São Pauloon, ikääntyneeseen rannikkopanssarilaiva "Deodoroon", sekä vastikään käyttöönotettuun risteilijään "Bahiaan". Myös "Mustana amiraalina" tunnetun João Cândido Felisberton johtamat kapinalliset uhkailivat pommittavansa Brasilian pääkaupunkia Rio de Janeiroa, mikäli heidän vaatimuksiinsa ei suostuttaisi. Brasilian kansankongressin oli annettava periksi kapinallisille, sillä tilannetta oli mahdotonta ratkaista sotilaallisesti (ainoat lähellä olleet kongressille uskolliset joukot koostuivat pienistä torpedoveneistä ja maajoukoista).
Monet Minas Geraeksen tummaihoisista miehistön jäsenistä olivat joko entisiä orjia tai heidän poikiaan, jotka olivat vapautuneet Lei Áurean myötä. He eivät liittyneet merivoimiin vapaasta tahdostaan ja joutuivat usein kaltoinkohdelluiksi. Tuolloin oli varsin yleistä, että upseerit kohdistivat rodullista syrjintää ja fyysistä väkivaltaa mustiin merimiehiin, eivätkä nämä voineet paeta väärinkäytöksiä, sillä palvelus kesti 15 vuotta. Upseerit saattoivat määrätä rangaistukseksi pieksämisen metallipallopäisillä nahkaruoskilla pienimmästäkin rikkeestä. Tästä kohtelusta tuohtuneina tummaihoiset merimiehet alkoivat suunnitella kapinaa vuoden 1910 alkupuoliskolla ja valitsivat johtajakseen João Cândido Felisberton, kokeneen merenkävijän, joka myöhemmin tunnettiin myös "Mustana amiraalina". Marraskuun puolivälissä eräs merimies tuomittiin ruoskittavaksi 250 iskulla tovereidensa edessä, mikä oli vastoin lakia. Rangaistusta jatkettiin vielä senkin jälkeen, kun mies oli menettänyt tajuntansa. Tapaus sai kapinaa suunnitelleet merimiehet raivoihinsa, ja vaikkeivät he olleetkaan siltä istumalta valmiita kansannousuunsa, valmisteluja vauhditettiin ja varsinaiset tapahtumat saivat alkunsa aiemmin kuin oli suunniteltu; 21.–22. marraskuuta. Tuolloin murhattiin lukuisia upsereeita ja kapteeni, loput päällystöstä pakotettiin pois laivalta. Britannialaiset insinöörit, jotka olivat kulkeneet laivan mukana sen valmistumisesta saakka, otettiin panttivangeiksi. Tämän jälkeen kapina levisi São Pauloon, Deodoroon ja Bahiaan. Kapinan aikana kuria ei löysätty aluksilla, vaan päivittäisiä harjoituksia jatkettiin, ja Felisberto määräsi kaiken viinan heitettäväksi laidan yli.


title: Minas Geraes

text: Vaikka brasilialaisten torpedoveneiden miehistöt pysyivätkin uskollisina hallitukselle, ja maavoimien joukot siirtyivät suojaamaan presidentinlinnaa ja rannikkoa, ei näistä kummastakaan ollut pysäyttämään kapinallisia. Johtotahon suurimpana ongelmana oli se, että monilla Rio de Janeiron sataman puolustuksesta vastaavilla miehillä oli sympatioita kapinallisia kohtaan. Mahdolliset Rio de Janeiroon kohdistuvat pommitukset pakottivat Brasilian kansankongressin suostumaan kapinallisten vaatimuksiin, joihin kuuluivat ruoskimisten lakkauttaminen, paremmat elinolot ja armahdus kaikille kapinallisille. Hallitus myös esitti viralliset anteeksipyynnöt ja ilmoitti katuvansa. Tämä johti kapinan päättymiseen 26. marraskuuta, jolloin siihen osallistuneiden neljän laivan komento luovutettiin takaisin merivoimille.


title: Minas Geraes

text: Vuonna 1913 Minas Geraes kuljetti Brasilian ulkoministerin Lauro Müllerin Yhdysvaltoihin vastapainona Yhdysvaltain ulkoministerin Elihu Rootin seitsemän vuotta aiemmin tapahtuneelle vierailulle.


title: Minas Geraes

text:
Vaikkei ensimmäistä maailmansotaa käytykään Brasilian maaperällä, oli sillä murskaava vaikutus maan talouteen. Kahvin ja kumin hinnat romahtivat, sillä sota-aikana kumilla oli heikko kysyntä, eikä Iso-Britannia sallinut kahvintuontia Eurooppaan, koska kaikki kauppalaivat oli varattu "tärkeämmille tuotteille". Tämän lisäksi kahvinvienti keskusvaltoihin julistettiin salakuljetukseksi, joten jokainen niitä kohti matkannut brasilialainen rahti joutui tutkinnan ja takavarikoinnin kohteeksi. Jopa joihinkin puolueettomiin maihin matkalla olleiden lastien perillepääsy estettiin, jotta kahvia ei varmasti pääsisi läpi mistään. Näistä rajoituksista huolimatta Brasilia julisti virallisesti puolueettomuutensa 4. elokuuta 1914. Se oli kuitenkin ympärysvaltoihin kallellaan ensimmäiset kolme vuotta sodasta kookkaan kauppalaivastonsa vuoksi. Kauppamiesten huvettua ympärysvalloissa brasilialaiset laivat alkoivat liikennöidä tyhjenneitä kauppareittejä. Toimintansa vuoksi alukset olivat vaarassa joutua saksalaisten sukellusveneiden hyökkäyksen kohteeksi, ja Saksan julistettua helmikuussa 1917 rajoittamattoman sukellusvenesodankäynnin voimaan useita brasilialaislaivoja upotettiin, mikä ajoi maan lähelle sodanjulistusta.
Brasilia luopui neutraaliudestaan Yhdysvaltojen ja Saksan välisessä sodankäynnissä 1. kesäkuuta 1917, muttei julistanut sotaa. Samaan aikaan Brasilian satamissa olleet saksalaiset kauppalaivat, 45 kappaletta kaiken kaikkiaan, saarrettiin ja vallattiin. Näistä suurin osa oli käyttökelvottmia sabotaasin ja heitteillejätön vuoksi. 28. päivä kesäkuuta Brasilia kumosi puolueettomuutensa kaikkien keskus- ja ympärysvaltojen suhteen, muttei vieläkään julistanut sotaa. Tämän liikkeen myötä brasilialaiset kauppalaivat saattoivat matkata ympärysvaltojen saattueissa.


title: Minas Geraes

text: Brasilian merijoukkoja lähetettiin partioimaan eteläistä Atlanttia Ranskan, Ison-Britannian ja Yhdysvaltain merivoimien kanssa, vaikkei yhdelläkään Brasilian merivoimien yksiköistä ollut sukellusveneiden torjumiseen vaadittavia ominaisuuksia, eikä sen alusten oletettavasti kuulunut kohdata minkäänlaista uhkaa omien aluevesiensä ulkopuolella, sillä Brasilia ei ollut vieläkään julistanut sotaa keskusvalloille. Joka tapauksessa 18. lokakuuta Espanjassa upposi jälleen yksi brasilialainen kauppalaiva, ja kahdeksan päivää myöhemmin Brasilia julisti sodan.


title: Minas Geraes

text: Brasilia tarjosi Minas Geraesia ja São Pauloa Britannian Grand Fleetille, mutta kunniasta kieltäydyttiin, sillä kumpainenkin alus oli huonossa kunnossa ja ajastaan jäljessä. Kuin esimerkkinä alusten heikosta tilasta neljätoista São Paulon kahdeksastatoista höyrykattilasta lopetti toimintansa sen matkatessa uudistettavaksi New Yorkiin kesäkuussa 1918.


title: Minas Geraes

text: Työ São Paulon kanssa valmistui 17. tammikuuta 1920, ja se palasi Brasiliaan. 15. heinäkuuta Minas Geraes lähti kohti New Yorkia omaa paranteluaan varten. 22. elokuuta 1920–4. lokakuuta 1921 välisenä aikana alus kävi läpi suuren luokan uudistuksia etenkin aseistuksensa suhteen.


title: Minas Geraes

text: Heinäkuussa 1922 Minas Geraes liittyi São Paulon avuksi kukistamaan ensimmäistä "Revolução Tenentista" -kapinaa, jossa vastassa oli Rio de Janeiron sotilasvaruskunta, joka oli alkanut pommittaa kaupunkia. São Paulo tulitti tukikohtaa, ja lyhyen aikavälin jälkeen kapinalliset antautuivat. Minas Geraes ei ampunut kertaakaan.


title: Minas Geraes

text: Vuonna 1924 Minas Geraes oli mukana eräässä toisessa kansannousussa, mutta pysyi hallituksen puolella. Yliluutnantti Hercolino Cascardo, seitsemän luutnanttia ja muita henkilöitä ohjastivat São Paulon Rio de Janeiron satamaan 4. marraskuuta 1924. Heidän tavoitteenaan oli pakottaa hallitus vapauttamaan vangit, jotka olivat osallistuneet vuoden 1922 kapinoihin ja joita nyt pidettiin vankilalaiva Cuibaballa, mutta heidän vaatimuksiinsa ei suostuttu. Tämän seurauksena São Paulon höyrykattilat lämmitettiin, ja se "höyrysi uhkaavasti" Minas Geraeksen ympärillä yrittäen houkutella tätä mukaan kapinaansa. São Paulo ei kuitenkaan onnistunut viekottelemaan kuin yhden vanhan torpedoveneen hankkeensa taakse. Sen kapinallinen miehistö, joka oli vihainen Minas Geraeksen haluttomuudesta liittyä heihin, tulitti laivaa, minkä seurauksena Minas Geraeksen kokki haavoittui. Sitten kapinalliset seilasivat pois satamasta vaihtaen laukauksia matkaa reunustaneiden tukikohtien kanssa ja asettivat kurssinsa Montevideoon, Uruguayhyn. Kondensaattorit hajosivat matkalla, ja São Paulo saavutti Montevideon 10. marraskuuta edeten vain 17 kilometrin tuntivauhtia. Kapinalliset miehistön jäsenet nousivat maihin, ja heille myönnettiin turvapaikka, kun taas muut nostivat jälleen Brasilian lipun salkoon.


title: Minas Geraes

text: Vuoden 1931 kesäkuun ja vuoden 1935 välisenä aikana Minas Geraes rakennettiin täysin uudestaan ja modernisoitiin Rio de Janeiron laivastotukikohdassa. Sen vanha hiili- ja öljyjärjestelmä korvattiin pelkkää öljyä polttoaineenaan käyttävällä, ja kaikki 18 alkuperäistä Babcock- ja Wilcox-boileria poistettiin ja korvattiin kuudella uudella Thornycroft-boilerilla. Entinen 1. boilerihuone ja kaksitoista hiilivarastoa muunnettiin säiliöiksi öljyn varastoimista varten, ylemmät hiilivarastot poistettiin kokonaan. Lisäksi Minas Geraeksen dynamot korvattiin uusilla turbogeneraattoreilla.


title: Minas Geraes

text: Kuten ensimmäisenkin maailmansodan, Brasilia pysyi puolueettomana toisen maailmansodan alkuvuodet. Saksan hyökkäykset Brasilian kauppalaivoja vastaan pakottivat kuitenkin valtion liittoutuneiden puolelle: Brasilia julisti sodan 21. elokuuta 1942 ja osallistui sotatoimiin 31. elokuuta alkaen.


title: Minas Geraes

text: Lukuun ottamatta kolmea vuonna 1940 vesillelaskettua hävittäjää sekä neljää sukellusvenettä sotien väliseltä ajalta olivat Brasilian sota-alukset pahasti päiväystä jäljessä koostuen lähinnä ensimmäistä maailmansotaa edeltäneistä aluksista. Laivaston tukipilarit Minas Geraes, São Paulo, Bahia ja Rio Grande do Sul olivat kaikki yli kolmekymmentä vuotta vanhoja. Vaikka Minas Geraesta paranneltiin vielä vuosien 1939 ja -43 välillä, se oli silti liian vanha ja huonokuntoinen ollakseen aktiivisesti sodassa mukana. Sen sijaan dreadnought ankkuroitiin Salvadorin edustalle ja sitä käytettiin kelluvana tykistönä sodan ajan.


title: Minas Geraes

text: Minas Geraes seisoi käyttämättömänä suurimman osan loppuajastaan. Vaikka se poistettiinkin käytöstä 16. toukokuuta 1952, alus toimi Brasilian merivoimien ylipäällikön päämajana aina saman vuoden joulukuun 17. päivään saakka. Minas Geraes pyyhittiin merivoimien rekisteristä 31. joulukuuta ja myytiin italialaiselle laivanpurkamolle, SA Cantiere Navale de Santa Marialle. Laiva otettiin hinaukseen 1. maaliskuuta 1954, ja se saapui Genovaan 22. huhtikuuta. Vanha dreadnought, joka oli palvellut yli neljäkymmentä vuotta, purettiin romuksi myöhemmin tuona vuonna.


title: Päivi Korpisaari

text: Päivi Korpisaari (ent. Tiilikka) (s. 1971) on viestintäoikeuden professori Helsingin yliopistossa.


title: Päivi Korpisaari

text: Korpisaari valmistui oikeustieteen kandidaatiksi 1993, lisensiaatiksi 2000 ja väitteli oikeustieteen tohtoriksi 2007 Helsingin yliopistosta. Hänen lisensiaatintutkimuksensa aiheena oli "Päätoimittajan ja toimittajan vahingonkorvausvastuu". Väitöskirjassaan "Sananvapaus ja yksilön suoja – Lehtiartikkelin aiheuttaman kärsimyksen korvaaminen" hän jatkoi samassa aihepiirissä. Hänet nimitettiin Helsingin yliopiston viestintäoikeuden professoriksi 1.5.2014 lukien. Sitä ennen hän oli muun muassa 2007 Helsingin yliopiston oikeustieteellisessä tiedekunnassa Kansainvälisen talousoikeuden intituutissa tutkijatohtorina.


title: Kuopion viulukilpailu

text: Kuopion viulukilpailu on Kuopiossa joka viides vuosi järjestettävä musiikkikilpailu. Ensimmäinen kilpailu oli 1967, ja vuoteen 1985 kilpailtiin noin joka kolmas vuosi.


title: Kuopion viulukilpailu

text: Kilpailun järjestäjä on Kuopion Musiikinystäväin Yhdistys. Vuonna 2010 kilpailu järjestettiin 11. kerran ja siihen osallistui 31 alle 28-vuotiasta soittajaa. Palkintopotti oli 17 000 euroa, josta ensimmäinen sai 5 500 euroa. Sen pääasialliset rahoittajat ovat olleet Kuopion kaupunki, Opetusministeriö, Suomen Kulttuurirahasto, Jenny ja Antti Wihurin rahasto, Vilho ja Lahja Koposen sekä Saastamoisen säätiöt.


title: Kuopion viulukilpailu

text: Kuopion viulukilpailusta on muodostunut valmistava esikilpailu kansainväliseen Jean Sibelius -viulukilpailuun. Sibelius-kilpailun finaaliin asti ovat Kuopion finalisteista edenneet muiden muassa Sini-Maaria Simonen (2005), Pietari Inkinen (2000) ja Pekka Kuusisto (1995).


title: Kuopion viulukilpailu

text: Kuopion valtakunnalliset viulunsoittokilpailut järjestettiin ensi kertaa tammikuussa 1967. Ensimmäiseen juryyn kuuluivat mm. Erik Cronvall, Naum Levin, Timo Mikkilä, Paavo Rautio ja Jorma Panula. Kilpailun voitti Hannele Segerstam.


title: Kuopion viulukilpailu

text: Professori Tuomas Haapanen on kuullut Kuopion viulukilpailun jokaisen suorituksen vuodesta 1967 lähtien. Vuonna 2010 hän oli jälleen tuomaristossa.


title: Niesan vaihde

text: Niesan vaihde (, ratakm 1074+870) oli Suomen rataverkkoon kuulunut rautatieliikennepaikka Kolarin rautatieaseman pohjoispuolella Lapissa. Liikennepaikka oli erkanemisvaihde, jossa Torniosta alkava Kolarin rata haarautui Rautuvaaran ja Äkäsjoen ratapihoille.


title: Niesan vaihde

text: Liikennepaikka lakkautettiin 9. tammikuuta 2005 yhdessä Äkäsjoen ja Rautuvaaran liikennepaikkojen kanssa.


title: Frank Jonke

text: Frank Jonke (s. 30. tammikuuta 1985 Pickering, Ontario, Kanada) on kanadalainen jalkapalloilija. Pelipaikaltaan hän on hyökkääjä. Kaudella 2013 Jonke edustaa Veikkausliigassa pelaavaa FF Jaroa.


title: Frank Jonke

text:
Jonke on pelannut uransa aikana kotimaassaan yliopistojoukkueissa sekä Toronto Lynxissä ja Italia Shootersissa. Kanadan pääsarjasta Jonke siirtyi Suomeen Jaroon 2008. Hän ei saanut peliaikaa ja pelasi lainasopimuksella Kakkosen JBK:ssa ja teki neljässä ottelussa kahdeksan maalia.
Kaudeksi 2009 Frank Jonke siirtyi Ykkösen AC Ouluun, jossa oli nostamassa seuraa Veikkausliigaan kaudeksi 2010. AC Oulun Veikkausliigajoukkueessa Jonke olikin keskeinen hyökkääjäpelaaja kaudella 2010 tehden kaikkiaan kahdeksan maalia. Jonke pääsi jälleen otsikkoihin vuonna 2010 Veikkausliigassa tehdessään neljä maalia AC Oulun voittaessa FC Honka 3–4 eli puolet miehen kauden kahdeksasta liigamaalista syntyi tuossa yhdessä ottelussa Espoossa..


title: Frank Jonke

text: Rahavaikeuksien vuoksi AC Oulu joutui luopumaan kauden 2011 Veikkausliigapaikastaan. Niinpä Frank Jonkekin etsi uuden seuran. Hän solmi kauden kestävän sopimuksen turkulaisen FC Interin kanssa. Jonke ei kuitenkaan pystynyt vakiinnuttamaan paikkaansa Inter-hyökkäyksessä. Hän teki kauden 2011 aikana kolme Veikkausliigamaalia. Seura ei jatkanut kuitenkaan hänen sopimustaan.


title: Frank Jonke

text: Kesäkuussa 2012 Jonke solmi loppukauden mittaisen sopimuksen Veikkausliigassa viimeisellä sijalla olevan FF Jaron kanssa. Onnistuneen loppukauden ansiosta Jaro julkaisi joulukuussa 2012 tehneensä kauden 2013 kattavan sopimuksen Frank Jonken kanssa.


title: Frank Jonke

text: Frank Jonke on pelannut Veikkausliigassa kaikkiaan 65 ottelua ja tehnyt niissä 18 maalia kauden 2012 loppuun mennessä AC Oulun, FC Interin ja FF Jaron joukkueissa.


title: Frank Jonke

text: Heinäkuussa 2013 kotiottelussa FC Lahtea vastaan Jonke viimeisteli peräti neljä maalia Jaron voittaessa ottelun 7-1


title: ETRS-TM35FIN

text: ETRS-TM35FIN on suomalaisissa maastokartoissa vuodesta 2005 alkaen käytetty tasokoordinaattijärjestelmä, jonka geodeettinen datumi on EUREF-FIN ja karttaprojektio on poikittainen Mercatorin projektio.


title: ETRS-TM35FIN

text: ETRS-TM35FIN on julkisen hallinnon suosituksen mukainen suomalainen tasokoordinaattijärjestelmä. Sitä voidaan pitää yhtenäiskoordinaatiston (YKJ) seuraajana.


title: ETRS-TM35FIN

text: ETRS-TM35FIN edustaa kompromissia: Koko valtion alue kuvataan yhdelle projektiokaistalle, mutta mittakaavavirhe ja napaluvunkorjaus reuna-alueilla on suurehko.


title: ETRS-TM35FIN

text: Nimessä "ETRS" viittaa Euroopan terrestriseen vertausjärjestelmään 1989 (ETRS89), "TM" poikittaiseen Mercatorin projektioon ("Transverse Mercator"), "35" UTM-karttaprojektiojärjestelmän kaistaan 35 ja "FIN" poikkeamaan UTM-standardin mukaisesta projektiokaistan leveydestä.


title: ETRS-TM35FIN

text: Koko Suomi kuvataan kokonaisuudessaan yhteen noin 13 asteen levyiseen projektiokaistaan. Kaista sijoittuu itäisten pituusasteiden 19 ja 32 välille ja sen keskimeridiaani on 27 astetta itäistä pituutta. Keskimeridiaani on siten yhtenevä UTM-karttaprojektiojärjestelmän kaistan 35 kanssa. ETRS-TM35FIN kaista ulottuu noin viisi astetta lännemmäksi ja kaksi astetta idemmäksi kuin UTM-kaista 35.


title: ETRS-TM35FIN

text: Poikittaisessa Mercatorin projektiossa keskimeridiaani kuvautuu suorana. Muut pituuspiirit kuvautuvat kaareutuvina viivoina, jotka yhtyvät navoilla. Leveyspiirit kuvautuvat pituuspiirit kohtisuorassa leikkaavina kaarina.


title: ETRS-TM35FIN

text: Koska koordinaattijärjestelmä ulottuu yli kolmen asteen päähän keskimeridiaanista, niin mittakaavavirhe erityisesti maan länsiosissa kasvaa verraten suureksi. Mittakaavavirhe maa-alueilla on suurimmillaan Ahvenanmaan saaristossa, luokkaa 1800 ppm ("part per million", millimetriä kilometrillä).


title: ETRS-TM35FIN

text: Tarkkuutta vaativissa töissä, kuten kaavoitus- ja rakentamistoiminnassa, voidaan julkisen hallinnon suosituksen mukaisesti käyttää ETRS-TM35FIN sijaan tasokoordinaattijärjestelmiä, joissa kaistan leveys on kapeampi. Esimerkiksi ETRS-GK-tasokoordinaattijärjestelmissä, joiden karttaprojektio ei ole leikkaava vaan sivuava, mittakaavavirhe on suurimmillaan noin 10 ppm.


title: ETRS-TM35FIN

text: Poikittaisten lieriöprojektioiden tapaan karttapohjoinen ja napapohjoinen eivät yhdy kuin keskimeridiaanilla. Näiden erotus napaluvunkorjaus riippuu leveys- ja pituusasteesta. Suurimmillaan napaluvunkorjaus on maan lounaisosissa, noin 7 astetta.


title: ETRS-TM35FIN

text: ETRS-TM35FIN määrittelee kaksiulotteisen suorakulmaisen tasokoordinaatiston, joka on keskimeridiaanin suuntainen. Pohjoiskoordinaatin arvo on päiväntasaajalla nolla. Jotta negatiivisilta luvuilta vältytään, itäkoordinaatin arvo keskimeridiaanilla on 500 000 metriä, eli koordinaatiston "valeitä" tai "itäsiirtymä" on 500 000. Valeitänä voidaan erityistarkoituksissa käyttää myös arvoa 8 500 000, esimerkiksi silloin, kun on vaarana sekoittaa toisiinsa ETRS-TM35FIN- ja kartastokoordinaattijärjestelmä-koordinaatit.


title: ETRS-TM35FIN

text: Koko Suomi kuvataan yhdessä projektiokaistassa, joten kaistanrajoja ei ole ja kaikki karttalehdet ovat suorakulmaisia. Maanmittauslaitoksen tuottamiin ETRS-TM35FIN -pohjaisiin maastokarttoihin ("Peruskartta" 1:25 000 ja "Maastokartta" 1:50 000) painetaan kaikkiaan neljä ruudukkoa:


title: Kasino A4

text: Kasino A4 oli vuosina 2005–2009 ilmestynyt aikakausijulkaisu. Se ilmestyi kaksi kertaa vuodessa ja oli niin sanottu trendilehti. Se oli englanninkielinen ja sen 6 000 kappaleen painos levisi myyntiin kahteenkymmeneen maahan. Sen sisältö oli kuvapainotteinen.


title: Kasino A4

text: Lehden taustalla oli useita muita julkaisuja, kuten Image, Nöjesguiden ja Veli, tehnyt ryhmä, joka teki lehteä palkatta.


title: Kasino A4

text: Lehti on saanut kaksi kunniamainintaa vuoden 2006 Vuoden huipuissa kahdessa sarjassa: Julkaisugrafiikka ja Nuoret luovat. Lisäksi Kasino oli osallisena vuoden huipuissa Tikapuut-palkinnon voittaneessa Time to clean it -työssä. . Se valittiin viime vuonna maailman parhaiden itsenäisten tyylilehtien kymmenen parhaan joukkoon.


title: Kasino A4

text: Lehden ydintekijäryhmään kuuluivat Pekka Toivonen, Jussi Puikkonen, Jonathan Mander ja Antti Routto.


title: Pacs-sopimus

text: Pacs-sopimus (lyhenne sanoista "Pacte civil de solidarité", "siviilisopimus solidaarisuudesta") on Ranskassa käytössä oleva rekisteröidyn parisuhteen tyyppinen mutta sitovampi parisuhde, joka virallistetaan kaupunginosan maistraatissa. Se oli alkujaan tarkoitettu käytettäväksi homosuhteiden virallistamiseen, mutta siitä on tullut suosittu myös heterojen keskuudessa avioliittoa kevyempänä parisuhteena. Pacs-sopimuksen tehneillä on yhteisverotus, mutta perimysoikeutta ei ole. Se ei oikeuta puolison oleskelulupaan, eivätkä pariskunnat voi adoptoida eivätkä pääse hedelmöityshoitoon pariskuntana. Erotilanteessa kumpikin säilyttää oman omaisuutensa.


title: Suomen asutushistoria

text: Suomen asutushistoria on eri tutkimusmenetelmin muodostettu tulkinta siitä, miten ihmiset ovat levittäytyneet nykyisen Suomen alueelle ja minkälaisia väestömuutoksia alueella on eri aikoina tapahtunut. Väestöhistoriaa pystytään selvittämään yhdistämällä arkeologian, kielitieteen, historian, paleoekologian ja populaatiogenetiikan tutkimuksia. Asiasta on saatavissa tietoa vain viimeisen jääkauden jälkeiseltä ajalta, sillä jääkausi on hävittänyt pois kaikki sitä vanhemmat arkeologiset jäänteet. Asutushistorian avulla halutaan myös korostaa suomalaisten kansallista identiteettiä osoittamalla heidän pitkäaikaista asumistaan Suomen alueella.